Vojvodina je neistražena riznica ukusa\nNOVI SAD - Javnosti je predstavljena publikacija “Riznica ukusa Vojvodine”, nastala u radionici znanja, iskustva, veština I volje da se tradicija unapredi i da se prokrči put vrednostima koje to zaslužuju.\nPublikaciju su kreirali, uz svesrdnu podršku DDOR osiguranja, internacionalna organizacija Udruženje konviviuma „Slow Food“ i stručnjaka sa Naučnog instituta za prehrambene tehnologije u Novom Sadu.\nTim povodom, održana je i panel-diskusija, koju je otvorio prdsednik Pokrajinske Vlade Igor Mirović, ističući da je Vojvodina teritorija s ogromnim potencijalom koji se odnose na poljoprivredno-prehrambene proizvode i turizam, I da stranci rado vole da svrate u nju, ali da tek treba da je otkriju, u čemu će im ova publikacija svkaako pomoći.\nCilj izdavanja publikacije je da se na jednom mestu objedine gastronomska, kulturna I turistička ponuda AP Vojvodine.\n-Sve što je stalo u ovu riznicu ukusa jeste zaista upečatljiva potvrda jedne izuzetne tradicije, koju su stvarali vekovi i međusobno prožimanje naroda, što je formiralo jedan specifičan način života, bogatsva, ukusa i sklada vojvođanskih različitosti, istakao je Mirović.\nDDOR, kao srpsko-italijanska kompanija, ume da zaštiti tradicionalno nasleđe, a da lokalnu hranu i proizvode učini dostupnim javnosti.\nBjađo Karano, predsednik Udruženja konviviuma “Slow food” Srbija, tvrdi da Vojvodina ima tradiciju, što je važno, ali da grešimo što želimo da kopiramo tuđe. “Ponudili su mi Mocarela sir, pored mokrinskog sira, pa mi nije jasno zašto mi nudite industrijsku kopiju, čemu imitacija, pored mokrinskog sira koji je bolji?”\nZa publikaciju “Riznica ukusa Vojvodina” izjavio je da to nije samo običan gastro vodič, nego ujedno i vodič u kojem je hrana ekonomija.\nPredrag Ikonić, jedan od panelista, sa Naučnog instituta za prehrambene tehnologije Univerziteta u Novom Sadu izjavio je da smo blagosloveni I privilegovani što živimo na ovakvom prostoru, u multikulturalnoj sredini, naglasivši da su u Italiji specijaliteti zaštićeni zaštitinmi znakom koji je neka vrsta garancije za kupce, jer ljudi posećuju lokacije na kojima proizvodi nastaju.\nriznica ukusa Vojvodina poljoprivredni sajam novi sad


- Mozzart je izuzetno dinamično okruženje koje osim svakodnevnog rešavanja izazovnih zadataka i sticanja novih saznanja odlikuje predusretljivost kolega, koji su uvek otvoreni za saradnju i dostupni za sva pitanja. Jako mi je značila velika podrška koju sam tokom perioda prilagođavanja imala od svog tima, utoliko pre što sam se po prvi put susrela sa tako širokim spektrom tehnologija. Zahvalna sam im i na tome što primećujem konstantan napredak u svom radu, utoliko pre što kompanija zaista vrednuje trud zaposlenih i nagrađuje ga – kaže Jelena, koja je danas važan deo tima koji radi na razvoju weba i internet usluga, što je još jedan domen u kom Mozzart važi za neprikosnovenog lidera.\n- Po pitanju primene savremenih tehnologija i najnovijih alata, smatram da apsolutno držimo korak sa internacionalnim kompanijama. Naši programeri konstantno prate IT trendove i svakodnevno predlažu načine za njihovo unapređenje. To Mozzartu omogućava ne samo konkurentnost na tržištu već i poziciju da obučava naredne generacije IT stručnjaka, imajući u vidu raznolikost veština i znanja čije sticanje omogućava – napominje Jelena koja smatra da bi se “sutra” bez problema uklopila u tim bilo koje strane kompanije koja se bavi web razvojem.


Dodik je naveo da je bilo reči i o BiH i izazovima, o zastojima u političkom razvoju.\n– Činjenica da FBiH nije do sada formirala Vladu, govori o tome da je taj zastoj krucijalno važan za BiH – rekao je Dodik, prenosi Srpskainfo.\nKada je reč o izbornom zakonodavstvu Dodik je ocenio da je dogovor oko reformi izbornog zakona propao jer se nije uspelo dogovoriti na nivou dva lidera koji su najvažniji u tom procesu predstavnika Bošnjaka i Hrvata. Istakao je da je ključno pitanje bilo proširenje.\nDodik nakon samita: BiH u debelo zamrznutom statusu\n– Ali, ono ne zavisi od nas i u EU ima značajan broj zemalja koje su protiv proširenja i to proširenje se samo deklarativno spominje od strane EU i više je u službi da se održi iluzija nego da se postave praktični koraci – rekao je Dodik za RTRS.\nIstakao je da Predsedništvo BiH danas nije imalo nikakav konsenzus.\n– Šefik Džaferović je neopravdano u svoje ime optuživao Srbiju i Hrvatsku, ali to je njegov stav, a ne stav Predsedništva – rekao je Dodik i dodao:\n- Mi nismo uspeli da dođemo do konsenzusa jer da jesmo došao bi jedan član Predsedništva i izneo naš stav.\nDodik je rekao da je forum obeležio deset godina procesa u kojem su jasno postavljeni kriterijumi, da zemlje koje su ušle u EU sa bivše jugoslovenskog prostora i zemlje koje to pretenduju plus Albanija da se dogovaraju na koji način da se pomognu.\n– Danas smo došli do Deklaracije koja upravo promoviše značaj tih 10 godina kao i činjenice da se osvrnemo na proces pridruživanja EU i da se u tom pogledu pokrene taj proces, koji je u desetogodišnjem zastoju – rekao je Dodik.\nNaglasio je da su predstavnici Prištine instistirali gotovo dva sata na nekim rešenjima koji miniraju proces.\n– Bilo i reči o nepromenljivosti granica. Priština je instistirala da se navede Republika Kosovo što nije moglo da bude prihvaćeno – poručio je Dodik.


Javni poziv za štampanje novina “Nova” - Društvo - Dnevni list Danas\nPočetna » Društvo » Javni poziv za štampanje novina “Nova”\nDanas Online06.05.2021. 18:05\nJavni poziv je otvoren do 13. maja, a svi zainteresovani ponude mogu poslati na mail redakcija@nova.rs.\nPodsetimo, nedavno je najavljeno pokretanje novog dnevnog lista Nova.\nMeđutim, ubrzo nakon toga saopšteno je da su sve štamparije odbile da štampaju ove novine.\nKako je tada saopšteno, dva meseca trajali su pregovori sa kompanijama čija je osnovna delatnost štampanje novina i magazina, ali Politika, Borba, Ringier Aksel Springer, Color Press, Grafoprodukt, uz različita objašnjenja, nisu prihvatili novi posao.\nVodeća medijska kompanija u jugoistočnoj Evropi United Media, koja posluje i u Srbiji, uputila je nedavno i pismo premijerki Srbije Ani Brnabić i ministarki kulture i informisanja Maji Gojković pozivajući ih da reaguju i učine sve kako bi se svim medijima omogućilo da na tržištu posluju pod jednakim uslovima.\nCenzurajavni pozivnovaŠtampanjeUnited MediaBeograd\n2 reagovanja na “Javni poziv za štampanje novina “Nova” ”\n06. maja 2021. u 19.38\nJedva cekamo da se Nova pojavi na kioscima\n08. maja 2021. u 09.27\nJeste pitali u Luksemburgu ?


Francuska "torpedirala" početak pregovora Severne Makedonije i Albanije sa EU\nFrancuska “torpedirala” početak pregovora Severne Makedonije i Albanije sa EU\nFrancuska insistira na stavu da EU, na ovom nivou, ne bi trebala dati zeleno svetlo za početak pregovora sa Severnom Makedonijom i Albanijom, rekao je francuski diplomatski izvor za državnu agenciju Severne Makedonije “MIA”.\nOdluka o početku pregovora sa ove dve zemlje bi trebala biti donesena tokom samita EU 17. i 19. oktobra.\n“Ove dve zemlje nisu ispunile sve što je od njih zahtevano i moraju uložiti više napora,” rekao je francuski izvor, koji je dodao da bi EU trebala napraviti novi pregled situacije u proleće iduće godine.\nPrema francuskom stavu, kako kažu ovi izvori, EU bi se trebala fokusirati na goruća pitanja, kao što su Brexit, migracije i ekonomski razvoj, a da bi pitanje proširenja trebalo ostaviti za neki drugi datum u budućnosti.\nUkoliko Francuska bude insistirala na ovakvom stavu, EU neće otvoriti pregovore o pridruživanju sa Severnom Makedonijom i Albanijom na samitu 17. i 18. oktobra jer takva odluka zahteva jednoglasnu podršku svih članica EU.\nVećina zemalja EU, uključujući i Nemačku, podržavaju otvaranje pregovora sa Severnom Makedonijom smatrajući da je ova država dobro napredovala i rešila pitanje imena.\nDiplomati zemalja koji podržavaju pristupne pregovore sa Severnom Makedonijom i Albanijom kažu da bi EU odlukom da odloži pregovore stavila svoj kredibilitet na “dugačak štap” dok bi, u isto vreme, stvorila uslove za rast ruskog uticaja u regionu./ibna


Fotografije najboljih đaka i ove godine na bilbordima - Društvo - Dnevni list Danas\nPočetna » Društvo » Fotografije najboljih đaka i ove godine na bilbordima\nPromocija pravih vrednosti\n0Piše: R.D. 04. jula 2019. 19.37\nOrganizatori najavljuju da će u godini kada je Novi Sad Omladinska prestonica Evrope na čak 40 bilborda u gradu predstaviti najbolje đake osnovnih i srednjih škola koji su osvajali prestižne nagrade na domaćim i međunarodnim takmičenjima.\nUdruženje za promociju društvene odgovornosti projekat „Učim + Znam = Vredim“ organizuje petu godinu za redom u Novom Sadu, a vremenom su se priključile opštine Sremski Karlovci, Žabalj, Srbobran, Bački Petrovac, Beočin i Temerin, pa su i ove godine ove lokalne samouprave deo ovog projekta.\nU prethodne četri godine na bilbordima je predstavljen uspeh više stotina učenika koji su postigli izuzetne rezultate na državnim ali i međunarodnim takmičenjima iz oblasti nauke i umetnosti. Svoje mesto zaslužili su horovi, učenički timovi i đaci koji su uspehe ostvarili na pojedinačnim takmičenjima.\nPred žirijem je težak zadatak da od pristiglih prijava iz osnovih i srednjih stručnih škola kao i gimnazija odabere najbolje od najboljih, nakon čega sledi fotografisanje najuspešnijih učenika. Bilborde sa fotografijama najboljih učenika i kao i prethodnih godina gledaćemo sredinom jeseni.\nI ovogodišnji projekat ima podršku svih sedam lokalnih samouprava u kojima se projekat „Učim + Znam = Vredim“ realizuje. Generalni sponzor projekta i ove godine je Erste banka.\nbilbordi, udruzenje za promociju drustvene odgovornosti, đaciNovi Sad\nRepublički pobednici ostaju bez nagrada?\nPamet i znanje su stubovi društva\nŠarčević i generalna direktorka Uneska posetili Devetu gimnaziju


Tumbaković se izjasnio o trampi Babović - Rajković\nTekst 04.08.2012 08:07 Tweet\nTumbaković se izjasnio o trampi Babović - Rajković Stefan Babović je još uvek u Partizanu iako se prošle nedelje pojavila informacija da je za njegove usluge zainteresovan nemački Hamburg.\nPosle početne senzacije o tome se nije mnogo pričalo, sve dok na površinu nije isplivala mogućnost trampe dva kluba, po kojoj bi Partizan u zamenu za Babovića dobio Slobodana Rajkovića i tako rešio pitanje štopera.\nPartizan posustaje, Zvezda u naletu\nMeđutim, sportski direktor crno-belih, Ljubiša Tumbaković, kaže da su takvi napisi ravni naučnoj fantastici.\n- Takve napise ne mogu ni da komentarišem, jer nemaju veze sa istinom - jasan je Tumbaković u izjavi sa Sport. Podsećamo da je Rajković u nemilosti trenera Torstena Finka zbog nedavnog incidenta kada je na treningu udario saigrača i moraće da potraži novi klub. U prilog ovome ide i interesovanje Partizana za štopera kiparskog AEL-a, rivala u 3. kolu kvalifikacija za Ligu šampiona.\nPretraga po temi: fk partizan, ljubiša tumbaković, stefan babović, slobodan rajković POVEZANE VESTI\nDisciplinska komisija FS Srbije obradovala navijače i igrače Partizana Žurka u Humskoj: Besplatan ulaz, koncert, pehar... Partizan ima još jednog majstora među stativama VIDEO Partizanu poznat put do Lige šampiona: Nosioci do baraža, ali neće biti lako Ne pomaže ni titula: Fudbalere Partizana postrojavala policija!? FACEBOOK KOMENTARI


Ministarstvo ekonomskog razvoja: Spremni dočekujemo zimsku sezonu – Portal Luca\nMinistarstvo ekonomskog razvoja: Spremni dočekujemo zimsku sezonu\nNa petoj sjednici Koordinacionog tijela za pripremu i praćenje turističkih sezona ocijenjeno je kako su u prethodnom periodu uloženi ogromni napori u cilju realizacije što uspješnije zimske turističke sezone. U prilog dobrim najavama idu i povoljne vremenske prilike sa sniježnim padavinama zbog kojih u ski centrima spremno čekaju zvaničan početak sezone, saopštili su iz Ministarstva ekonomskog razvoja.\n“Iz Skijališta Crne Gore najavljeno je otvaranje Ski centra “Kolašin 1600” za 18. decembar. Više puta naglašeni priotiteti su očuvanje zdravlja i poboljšanje doživljaja turista i usluge na svim nivoima”, poručuje se u saopštenju.\nPredstavnici turističke privrede i institucija koje su direktno i indirektno uključene u realizaciju turističkih sezona, govorili su o realizovanim aktivnostima koje će doprinijeti što boljoj zimskoj sezoni.\n“Tu spadaju infrastrukturni projekti realizovani u okviru Skijališta, poboljšanje putne infrastrukture, ali i bolja komunikacija svih nadležnih službi na nacionalnom i lokalnom nivou kako bi potencijalni izazovi bili što efikasnije riješeni”, dodaje se u saopštenju.\nTokom Sjednice, navode iz resora, govoreno je o trenutnoj epidemiološkoj situaciji, ali i usaglašavanju mjera tako da u susret sezoni odražavaju balans između turističke aktivnosti i zdravlja stanovništva.\n“Ulazimo optimistički u ovu sezonu. Ranije je usvojen Plan pripreme sezone, sa jasno sublimiranim obavezama učesnika. Model koji smo primijenili tokom ljetnje sezone, treba da implementiramo i sada, jer on nudi win-win solucije za sve aktere”, poručila je v.d. direktorice Direktorata za razvojne politike u turizmu Aleksandra Gardašević-Slavuljica.\nV.d. direktor Direktorata za investicije u turizmu Marko Vukašević, istakao je da se na sjeveru Crne Gore realizuje veliki broj razvojnih projekata koji se tiču unapređenja turističke infrastrukture.\n“U toku je izgradnja žičara, skijaških staza, sistema za vještačko osnježavanje, baznih stanica, pristupnih puteva i druge prateće turističke infrastrukture, kao i obezbjeđivanje mehanizacije za nesmetani rad ski centara. Ipak, odgovornost svih moramo definisati i djelovati promptno”, kazao je Vukašević.\nKoordiniranim radom i kvalitetnom diskusijom, dodaju iz resora, donešen je niz zaključaka u cilju unaprijeđenja turističke ponude, kako u pogledu komunalnih djelatnosti i obezbjeđivanja prohodnosti puteva ka skijalištima, tako i bezbjednosti u saobraćaju i poštovanja epidemioloških mjera.\nDodatno, prepoznate su aktivnosti lokalnih samouprava, koje su dominantno usmjerene ka razvijanju sopstvenih mikro turističkih proizvoda, kao bitnog segmetna sveukupne ponude destiancije. Aktiviranjem svih potencijala, očekuje se dodatna diverzifikacija ponude, produžetak perioda boravka gostiju, kao i njihovo kvalitetnije iskustvo što je i glavni cilj ove sezone.\n“Kao jedan od glavnih zaključaka je upućivanje javnog apela na poštovanje epidemioloških mjera propisanih u cilju suzbijanja COVID-19 virusa, ali i neophodnost da se u konstruktivnim razgovorima sa Ministarstvom zdravlja i IJZCG dođe do kvalitetnog rješenja koje bi pomirilo potrebe privrede i očekivanja turista”, piše u saopštenju.\nIz Ministarstva podsjećaju, zadatak Koordinacionog tijela jeste da u saradnji sa svim učesnicima u formiranju turističkog proizvoda, obezbijedi uslove za nesmetano odvijanje turističkih sezona, kroz mjere i aktivnosti na pripremama, kao i za minimiziranje problema koji se ispoljavaju tokom trajanja sezona.


Kada je Brčko Distrikt u pitanju, trojka se dogovorila o amandmanu na Ustav BiH. U njemu se navodi da Distrikt "postoji pod suverenitetom BiH u oblastima koje spadaju pod nadležnosti institucija BiH, čija je teritorija u zajedničkoj svojini entiteta, jedinica lokalne samouprave s vlastitim institucijama i propisima s ovlaštenjima i statusom iz Konačne odluke Arbitražnog tribunala za spor u vezi s međuentitetskom linijom razgraničenja u oblasti Brčkog".\n- Odnos između Brčko Distrikta i institucija BiH i entiteta može se urediti zakonom. Ustavni sud BiH nadležan je da odlučuje o bilo kojem sporu u vezi sa zaštitom utvrđenog statusa i ovlaštenja Brčko Distrikta, koji se može javiti između jednog ili svih entiteta i Brčko Distrikta, a svaki takav spor može pokrenuti jedino većina poslanika Skupštine Distrikta, koja uključuje najmanje jednu trećinu izabranih poslanika iz reda svakog od konstitutivnih naroda - zaključeno je jučer na sastanku trojke.\nTakođer, lideri stranaka postigli su konsenzus da je imovina koja će biti predmet zakona o državnoj imovini - imovina BiH, koja će shodno sporazumu koji je sastavni dio zakona biti podijeljena između institucija BiH, entiteta, kantona, Brčko Distrikta BiH i općina.\nPrije će nestati BiH nego RS?!\n"Prije će nestati BiH nego RS" rekao je Dodik sinoć u telefonskoj izjavi RTV BN, nakon što je prethodno lider SDA Sulejman Tihić ustvrdio da jučer postignutim dogovorom o osnovnim načelima funkcionisanja BiH neće postojati RS.\n"Ako je Sulejman Tihić slagao i rekao da to znači nestanak RS to govori naprosto da on nije ni za kakve razgovore. On je jasno čuo od mene da nema nikakvog razgovora o RS. Oni mogu da podijele Federaciju BiH, što odgovara HDZ-u i nekim drugim partijama", rekao je Dodik.\nOn je ocijenio dobrim jučerašnji sastanak sa Tihićem i liderom HDZ Draganom Čovićem, potvrdivši da je bilo riječi i o formiranju distrikta Sarajevo, koje podrazumijeva, kako je naveo, Sarajevo u Federaciji BiH, bez Istočnog Sarajeva, koje je u RS.\nDodik: Tihić može da sanja šta hoće\nLider SNSD-a Milorad Dodik izjavio je danas da je RS „neupitna i trajna kategorija, a svaki aranžman koji se bude radio u okviru BiH mora da podrazumijeva i prihvati činjenicu da je RS u političkom i teritorijalnom smislu nedirnuta“.\nReagujući na izjave koje su se pojavile u vezi s tumačenjem jučerašnje zajedničke izjave trojice lidera u vezi s Ustavom BiH, on je na vanrednoj pres-konferenciji kazao da je ta izjava „mogući okvir za kretanje u budućnosti“ te da na sastanku s liderima SDA i HDZ-a Sulejmanom Tihićem i Draganom Čovićem ništa nije konačno dogovoreno, već se govorilo o „mogućoj organizaciji BiH kroz četiri jedinice“.\nTo je, kaže, cilj RS u nekoj budućoj organizaciji BiH.\nPonovio je i da u Prudskom dogovoru stoji kako će se na ustav djelovati amandmanski, a jučerašnji dogovor je slijed tog sporazuma.\nPozvao se i na izjavu lidera SDA Sulejmana Tihića datu ranije, kada je prisustvovao jednoj od sjednica Narodne skupštine RS, te rekao da je RS, kako je parafrazirao Dodik, vlasništvo ljudi u RS i samo oni mogu da odlučuju o njoj.\nIstaknuo je da ne zna kako će ko to tumačiti, ali da on i njegova stranka neće odustati od svojih stavova o postojanju RS, koja je, ponovio je trajna kategorija.\nDodik je na vanrednoj pres-konferenciji kazao da je „ambicija RS da kroz ustavne promjene pojača i vrati nadležnosti koje je imala izvornim Dejtonom“.


Putin uporedio genetiku sa atomskom industrijom - 14.05.2020, Sputnik Srbija\nPredsednik Rusije Vladimir Putin uporedio je po važnosti genetska istraživanja sa svemirskim projektima 20. veka. 14.05.2020, Sputnik Srbija\n13:47 14.05.2020 (Osveženo: 00:57 26.08.2021)\n„Po opsegu zadataka, proboju, značaju za zemlju, mislim da se program razvoja genetskih tehnologija može uporediti sa atomskim i svemirskim projektima 20. veka“, izjavio je Putin na sastanku po pitanju razvoja genetskih tehnologija u Rusiji.\nZato, po njegovim rečima, čitav sistem upravljanja programa treba da bude u skladu sa tim zadatkom. Ne treba se samo baviti naučnim radom, već njihov rezultat pretvoriti što pre u praktične rezultate, u realne tehnologije koje su konkurentne i u Rusiji i u svetu.\nPutin je zahvalio genetičarima za doprinos u pravljenju vakcine i lekova od korone.\nRuski predsednik je pozvao da se, bez obzira na situaciju sa koronom, nastavi dinamika rešavanja strateških zadataka i realizacija velikih projekata.


LG donosi AirPlay 2 i HomeKit na TV-ove iz 2018. godine | PC Press\nLG donosi AirPlay 2 i HomeKit na TV-ove iz 2018. godine\nNakon mnogo zabune, LG je potvrdio da će televizori ove kompanije iz 2018. dobiti podršku za Apple AirPlay 2 i HomeKit kasnije ove godine. To je objavljeno na zvaničnom tviter nalogu kompanije u Velikoj Britaniji. Tom prilikom je najavljeno da će više detalja biti poznato čim funkcije postanu dostupne.\nLG podrška Apple tehnologijama\nAirPlay 2 omogućava korisnicima iPhone-a i iPad-a da lako prenose sadržaj sa svojih uređaja na kompatibilne LG televizore, dok podrška za HomeKit omogućava upravljanje i integraciju televizora sa Appleovim pametnim ekosistemom kuće.\nZabuna oko toga da li će LG televizori iz 2018. dobiti podršku za navedene funkcije, nastala je prošle nedelje kada je na zvaničnom tviter nalogu kompanije u Velikoj Britaniji objavljeno da LG “ne planira” da ažurira svoje televizore pre 2019. godine sa podrškom za AirPlay 2 ili HomeKit. Međutim, taj tvit je u međuvremenu izbrisan.\nPročitajte i: LG ulazi na tržište punjača za električna vozila\nTagovi: AirPlay 2, HomeKit, LG\n← Intervju: Fleksibilno studiranje na daljinu\nNova LoL spin-off kartaška igra →


Kad građanima ukidaju zdravstveno osiguranje preko zavoda za zapošljavanje, onda se poštuju rokovi - Megafon\nVi ste na:Početna»Analize»Kad građanima ukidaju zdravstveno osiguranje preko zavoda za zapošljavanje, onda se poštuju rokovi\nDecembar 27, 2018 Nema komentara\nPiše: Lana Džebo\nU samo mjesec dana razgovarala sam s petero mladih ljudi koje povezuje isti problem: njihova su imena izbrisana s evidencije nezaposlenih a time su izgubili i pravo na zdravstveno osiguranje. Jedini načini da ponovo budu „vidljivi“ zdravstvenom sistemu je da se zaposle, što je mnogima nemoguće, da se samozaposle, za što treba novac, ili da pronađu poslodavca koji će ih najkraće mjesec dana prijaviti u radni odnos. Tek nakon isteka ugovora o radu mogu se ponovo prijaviti na evidenciju nezaposlenih, ali i tada ukoliko ispoštuju zakonski rok od mjesec dana.\nZakoni o posredovanju u zapošljavanju i socijalnoj sigurnosti nezaposlenih osoba na federalnom, odnosno, na kantonalnim nivoima, jasno propisuju procedure i ne poznaju izuzetke, primjera radi zbog spriječenost dolaska u prostorije nadležnog zavoda za zapošljavanje zbog bolesti, ili zbog nepoznavanja propisa.\nZavodi za zapošljavanje nemaju prevashodno socijalnu funkciju, ali ako već ne mogu zaposliti sve mlade ljude koji traže posao, bar bi se mogli naći pri ruci i pojasniti komplicirane procedure\nIstovremeno, brojni građani, posebno mladi ljudi bez radnog iskustva i svježi diplomanti, znaju za obaveze prijavljivanja na evidenciju nezaposlenih ali ne i za procedure i rokove.\n„Skidanje“ s evidencije nezaposlenih je, prema iskustvu mojih sagovornika, jedna od najbržih procedura koje „sistem“ ispoštuje prema građanima.\nDvadesetdevetogodišnji Sarajlija E.H do augusta je radio kao konobar u Sarajevu, uz obećanje poslodavca da će biti prijavljen na penzijsko i zdravstveno osiguranje. Međutim, zbog proceduralne greške do toga nikada nije došlo. Period od mjesec dana protekao mu je ispravljajući greške, a kada je sve to riješio, saopćeno mu je da je istekao rok da se prijavi na evidenciju nezaposlenih. Danas nema ni posla ni zdravstvenog osiguranja.\nSlično iskustvo imala je i 22 – godišnja djevojka L.K., kao i troje njenih kolega, u istoj poslovnici sarajevske općine Novi Grad. Naime, prije dvije godine izgubila je pravo na zdravstveno osiguranje jer nije bila upoznata s obavezama i rokovima za ostvarivanje prava na zdravstveno osiguranje kao vanredni student.\nPokušavala je pronaći posao ali nije uspjela.\nTokom jeseni je poslovnica Zavoda za zapošljavanje u Kantonu Sarajevo u općini Novi Grad promijenila adresu. Preselili su iz Nedžarića u sarajevsko naselje Dobrinja. Prema tvrdnji još jedne moje sagovornice, promijenili su i „metode komuniciranja“ sa građanima.\nPrvo se mora nazvati služba a potom kada stupite u kontakt sa službenom osobom, zakazuju vam termin za bilo koju radnju, pa i za redovno javljanje na biro. Djevojka je u septembru, sedmicu prije isteka roka, više puta bezuspješno pokušavala zakazati termin. Potom je otišla u poslovnicu i na licu mjesta pokušala izvršiti prijavu, ali su joj saopćili da je zakasnila i da je moraju „skinuti“ sa spiska nezaposlenih!\nIstina, zavodi za zapošljavanje nemaju prevashodno socijalnu funkciju, ali ako već ne mogu zaposliti sve mlade ljude koji traže posao, bar bi se mogli naći pri ruci i pojasniti komplicirane procedure za ostvarivanje prava nezaposlenih.\nSistem koji brine o sebi\nA propisa je mnogo, od rokova za prijavu do situacija u kojima nezaposleni gubi pravo na prijavu na biro i do godinu dana, preko drugih formalnosti, ili posljedica kašnjenja na redovno prijavljivanje na biro za zapošljavanje.\nZanimljivo je da je rok za prijavu u zavod za zapošljavanje mjesec dana i ni dana više, u situacijama u kojima su bili moji sagovornici ali da, recimo, za naknadu za zaštitu od nezaposlenosti, građani samo na potpisivanje ugovora na osnovu kojeg će tek uslijediti isplate, čakaju i po tri mjeseca. U toj obavezi „sistema“ prema građanima nema jasnog roka.\nJeste i da je i do neinformiranosti mladih ljudi, ali jednako tako im i „sistem“ na svakom koraku zalupi vrata pred nosom.


U Evropu stiže novi migrantski val, veći nego onaj 2015. godine!? – Fokus.ba\nEU je zabrinuta zbog mogućeg novog migrantskog vala usljed turske ofanzive na Siriju, što može izazvati humanitarnu ali i političku krizu s obzirom na to da ne postoji zajednička evropska politika o azilu jer su podjele jednako gorke kao i 2015. godine, za vrijeme prvog velikog migrantskog vala, što je podstaklo podršku populističkim, antimigracionim i euroskeptičnim desnim strankama, pišu svjetski mediji, prenosi Radio Slobodna Evropa.\nVećina zemalja članica Evropske unije odbila je podržati hitni plan za spašavanje migranata s čamaca u Sredozemnom moru i njihovo raspoređivanje među voljnim partnerima iz EU, piše agencija Asošijeted pres (Associated Press) ističući kako se na sastanku održanom u utorak u Luksemburgu trebao procijeniti entuzijazam zemalja članica u vezi privremenog plana po kojem su države trebale dati “unaprijed deklarisano obećanje” o tome koliko će azilanata prihvatiti.\nNa sastanku ministara unutrašnjih poslova EU samo su Irska, Luksemburg i Portugal ponudile da učestvuju u “hitnom planu” – kojeg su ranije pripremile Njemačka, Francuska, Italija i Malta – koji bi uključivao prijem migranata, razmiještanje azilanta i vraćanje onih koji nisu podnijeli zahtjeve ili ne ispunjavaju uslove za azil, i to sve u roku od četiri sedmice. Francuska ministrica za evropska pitanja Ameli de Monšalan (Amelie de Montchalin) ranije je tvrdila da je desetak zemalja spremno prihvatiti tražioce azila u okviru privremene šeme spašavanja migranata s čamaca u Sredozemnom moru.\nUoči luksemburških razgovora, grupa za ljudska prava Amnesti internešnal (Amnesty International) naglasila je da je važno izbjeći “još jedan bestidan obračun na moru”. “Čvrst sporazum pomoći će da se spasu životi i pokazati da su zemlje EU opredijeljene da rade zajedno na poštivanju osnovnih vrijednosti i međunarodnih obaveza”, rekao je Mateo de Belis (Matteo de Bellis), istraživač iz Amnestija.\n“Ako ostavimo sve zemlje na vanjskoj granici EU (da se sami brinu), nikad neće postojati zajednička evropska politika o azilu”, rekao je njemački ministar unutrašnjih poslova Horst Zehofer (Seehofer) upozoravajući kako u slučaju neuspostavljanja zajedničke politike o azilu, postoji opasnost da se nekontrolisana imigracija ponovo dogodi širom Evrope.\nPrema podacima Ujedinjenih nacija, osim Grčke, najveći broj migranata ove godine primila je Španija – gotovo 30.000, slijedi Italija s gotovo 8.000, Malta blizu 1.600 i Kipar oko 800. Međutim, u odnosu na broj stanovništva Kipar je pod najvećim pritiskom, navodi se u dokumentu koji je pred luksemburški sastanak pripremila Finska, koja do kraja godine predsjedava Vijećem EU.


Pevač "Scorpionsa" poručio fanovima u Srbiji: Mnogo mi je žao! » Antrfile\nNaslovna VESTI Pevač “Scorpionsa” poručio fanovima u Srbiji: Mnogo mi je žao!\nPevač “Scorpionsa” poručio fanovima u Srbiji: Mnogo mi je žao!\nKoncert hard rok grupe “Scorpions”, koji je trebalo da se održi u četvrtak, 7. decembra u Štark Areni, odložen je do daljnjeg. Baš kao i nastupi ove grupe početkom decembra u Sloveniji i Češkoj.\n“Scorpions”, Foto: Wikimedia Commons\nTim povodom se Klaus Majne (Klaus Meine) obratio preko zvanične Fejsbuk stranice benda svojim obožavaocima. Pevač “Scorpionsa” je napisao:\n– Dragi fanovi u Ostravi, Ljubljani i Beogradu, ponekad je tanka linija između trijumfa i tragedije kada pevate u hladnoj zimskoj sezoni… Žao mi je za sve one koji su planirali da “praše” zajedno sa nama. Želeo sam da vam pružim najbolji mogući nastup, a ispostavilo se da ovoga puta, nisam to bio u mogućnosti… mnogo mi je žao… koncerti su odloženi i obavestićemo vas o novim datumima uskoro… Rock on… Klaus\nOdloženi koncerti grupe „Scorpions“ u Beogradu i Ljubljani\nKupljene ulaznice važiće za nove datume održavanja koncerta, a koji će uskoro biti objavljeni. Svi fanovi koji budu želeli da im se izvrši povraćaj novca, mogu to da urade na svim prodajnim mestima na kojima su ulaznice kupljene.\nhard rok bend\nPrethodni članakKoncert Dečje filharmonije u Sava centru “Deset veličanstvenih – Zimska muzička čarolija”\nSledeći članakSvetska ekskluziva: Beogradska filharmonija izvodi “Pogrebnu pesmu” Stravinskog


Stoltenberg: NATO veoma zabrinut zbog situacije u Makedoniji - Prnjavorski informativni portal\nGeneralni sekretar NATO-a Jens Stoltenberg izjavio je da je ovaj vojni savez veoma zabrinut zbog situacije u Makedoniji, dodavši da demokratski proces mora biti poštovan i da većina u parlamentu ima pravo da odluči o sastavu vlade.\nStoltenberg je, u izlaganju i raspravi s poslanicima Pododbora za bezbjednost i odbranu u Evropskom parlamentu u Briselu, rekao da NATO “veoma pomno prati i razvoj situacije u Albaniji”.\n“To znači da želimo da se tamo riješe političke teškoće i da se okonča bojkot parlamenta, jer je Albanija NATO saveznik kojeg posebno cijenimo”, istakao je Stoltenberg, prenose mediji.\nOn je podsjetio da je bio u BiH i da mu je “ukazano na to koliko je važno da se stabilizuje cijelo područje zapadnog Balkana, da bi se moglo boriti sa inostranim borcima, dati potrebna oruđa za hvatanje u koštac s terorističkom prijetnjom”.\n“Prisustvo i djelovanje NATO-a na zapadnom Balkanu omogućava da se borimo protiv terorizma”, naveo je Stoltenberg.\nOn je naglasio da NATO jača snage na istoku Evrope ne zato da bi “izazvao, već preduprijedio mogući sukob” s Rusijom, te je zato uspostavio pragmatične veze i spreman je na dijalog s Moskvom kao “snažna i predvidiva” organizacija.


Beta 13. avgusta 2019. 15:35\nDemonstranti u Hongkongu i danas su izazvali velike probleme u vazdušnom saobraćaju, pošto su drugi dan zaredom zauzeli terminale medjunarodnog aerodroma u tom gradu i primorali vlasti da otkažu sve preostale letove.\nHiljade demonstranata vratile su se danas na aerodrom i prvo ispunile terminal za dolaske, a potom i za odlaske, uprkos jakim bezbednosnim merama koje je trebalo da ih spreče u tome.\nDemonstranti, izmedju ostalog, traže demokratske reforme i nezavisnu istragu, kako tvrde, policijske brutalnosti prema učesnicima protesta u toj autonomnoj kineskoj teritoriji.\nPosle kratkog perioda tokom kojeg su avioni danas poletali i sletali, aerodrom je objavio da je „ček-in“ za odlaske obustavljen od 16.30 po lokalnom vremenu, a da letovi na kojima je taj proces završen neće biti odloženi. Do popodneva je otkazano više od 100 letova.\nZvaničnici aerodroma naveli su da ne očekuju da demonstracije utiču na dolaske aviona, iako su desetine takvih letova već otkazane.\nNajmanje tri koncerta na kojima je trebalo da nastupe strani izvodjači otkazana su zbog blokade aerodroma.\nAerodrom je jutros otvoren, dan pošto su demonstranti primorali na zatvaranje jedno od najprometnijih saobraćajnih čvorišta na svetu. Juče je zbog protesta otkazano više od 200 letova, a aerodrom je zatvoren.\nBlokada medjunarodnog aerodroma predstavlja eskalaciju letnjih demonstracija u Hongkongu protiv erozije sloboda koje su njegovim gradjanima obećane 1997. godine, kada je komunistička Kina preuzela kontrolu nad tom bivšom britanskom kolonijom.\nKineska vlada je okarakterisala protestni pokret u Hongkongu kao nešto što se približava „terorizmu“ koji predstavlja „egzistencijalnu pretnju“ gradjanima te teritorije.\nŠefica hongkonške vlade Keri Lam stala je u odbranu policije pošto su demonstranti juče primorali aerodrom na zatvaranje. Ona je novinarima rekla da dijalog može da počne jedino kada nasilje prestane i navela da policija na protestima koristi „najmanji nivo sile“ u teškim okolnostima.\nProtestni pokret, izmedju ostalog, zahteva ostavku šefice hongkonške vlade Keri Lam, direktne izbore, oslobadjanje uhapšenih na prethodnim protestima i istragu policijskog korišćenja sile protiv demonstranata.


Banat slavio posle šest remija - Zrenjaninski\nBanat slavio posle šest remija\nBudućnost iz Srpske Crnje doživela je prvi poraz u nastavku trke u Banatskoj ligi, izgubivši na gostujućem terenu od Jedinstva iz Novog Bečeja, minimalnim rezultatom 1 : 0.\nGolman gostiju Vukobrat savladan je posle 546 minuta uspešnog čuvanja gola, a da ga savlada uspeo je igrač Jedinstva Vladimir Radišić, i to sa bele tačke. Vukobrat je, naime, oborio Peruničića i sudija Predrag Janjuš iz Pančeva je pokazao na penal, a Radišić je pogodio mrežu.\nU ostalim utakmicama Banatske lige, Radnički iz Sutjeske igrao je nerešeno sa ekipom Mladost Bambi 2 : 2 (2 : 1), dok je Jedinstvo iz Banatskog Karađorđeva savladalo Crvenu zvezdu rezultatom 3 : 1 (2 : 0).\nŠto se tiče takmičenja u Srpskoj ligi – Vojvodina, zrenjaninski Banat je posle šest remija u nizu došao do plena. Na stadionu u Karađorđevom parku, pred oko stotinu gledalaca, pobedio je ekipu Cementa iz Beočina rezultatom 3 : 0 (2 : 0). Mladi centarfor Jovan Kozić razveselio je trenera Marka Gutešu, jer je dva puta poslao loptu iza leđa nemoćnog golmana Cementa Vojislava Ilića, a bio je strelac i minule subote, protiv Radničkog u Šidu. Prvi gol za Banat postigao je vezista Nikola Rajković, nakon što je gostujući fudbaler Ilić igrao rukom, a šidski arbitar Bane Papišta pokazao na belu tačku.\nPosle ovog kola Banat se nalazi na 12. poziciji, sa 26 bodova, dok je i dalje na čelu tabele ČSK pivara sa 56 poena.\nTagoviBudućnost FK Banat Nikola Rajković Portal "Zrenjaninski" Radnički Srpska Crnja Sutjeska Vojvodina Zrenjanin\nStonoteniseri oba zrenjaninska kluba ostvarili pobede u 13. kolu\nDva zlata za Danila


Predsjednica Republike Srpske razgovarala sa ambasadorkom Republike Bugarske u BiH – Predsjednik Republike Srpske | Željka Cvijanović\nPredsjednica Republike Srpske Željka Cvijanović razgovarala je danas u svom kabinetu sa ambasadorkom Republike Bugarske u BiH Avgustinom Cvetkovom Karabaševom.\nSagovornice su razmijenile mišljenja o aktuelnoj političkoj i ekonomskoj situaciji u Republici Srpskoj, BiH i regionu, te o aktivnostima koje institucije Republike Srpske sprovode u procesu evropskih integracija.\nNa sastanku je razgovarano i o rezultatima javnog istraživanja u zemljama Zapadnog Balkana, stavovima o Evropskoj uniji i ulozi Bugarske u pružanju podrške procesu pristupanja EU.\nPredsjednica Cvijanović je ponovila opredijeljenost institucija Srpske za proces evropskih integracija i ocijenila da se pred Srpskom, BiH i zemljama Zapadnog Balkana nalaze brojni izazovi, te da samo kandidatski status može održati aktivnim proces EU integracija.\nSagovornice su izrazile očekivanje da će dosadašnja dobra saradnja Srpske i Bugarske biti unaprijeđena, te konstatovale da je Bugarska u Srpskoj već prisutna kroz realizaciju različitih projekata u mnogim opštinama i gradovima u oblasti kulture, sporta i obrazovanja.


Zagovaračkim akcijama do veće ravnopravnosti i inkluzivnosti Udruženje žena “Pašinke” iz Hajderovića (opština Zavidovići) – Fondacija CURE\nZagovaračkim akcijama do veće ravnopravnosti i inkluzivnosti Udruženje žena “Pašinke” iz Hajderovića (opština Zavidovići)\n27 Septembra, 2021 27 Septembra, 2021 cure\nFondacija CURE i Fondacija za osnaživanje žena (FWE) iz Sarajeva je u suradnji sa Udruženjem žena “Pašinke”, a u sklopu projketa “Zagovaranje za ženska prava”, koji finansira Evropska unija, kreirala akcije o zagovaračkim procesima sa ciljem da se doprinese boljem poštivanju ženskih prava u Zavidovićima i Hajderovićima. Mapirane su afirmativne akcije koje će se realizovati u narednom periodu, a sve s planom da se iskorijene svi oblici diskriminacije u BiH.\nZagovaračke akcije u Hajderovićima su nastale u sklopu radionice „Izgradnja kapaciteta organizacija za institucionalni razvoj u Zavidovićima/Hajderovićima“ na kojoj su učesnice govorile o problemima sa kojima se suočavaju iz ruralnog područja Hajderovići. Najvše se govorilo o rodnoj (ne)ravnopravnosti, o važnosti institucionalne podrške za razvoj ženskog poduzetništva, (ne)uključenosti žena u lokalnim zajednicama, zdravstvenom sistemu i prisustvu diskriminacije i nasilja nad ženama.\nKako bi se radilo na rješavanju problema koji su mapirani na radionici kreirane su zagovaračke akcije zajedno sa predstavnicama Udruženja žena „Pašinke” i Udruženja „Sigurno mjesto” iz Zavidovića. Akcije predstavljaju konkretne korake koje će članice i predstavnice udruženja realizovati uz tehničku i logističku pomoć predstavnica Fondacije CURE i Fondacije za osnaživanje žena.\nUsvajanje novih znanja do postizanja ravnopravnijeg odnosa žena u društvu – kako bi ostvarile ovaj cilj učesnice na radionici u Hajderovićima su odlučile da intenzivnije rade sa targetiranim organizacijama, opšinskim upravama i drugim institucijama kako bi se poboljšali efekti postojećih praksi finansiranja udruženja kroz afirmativne mjere, usvajanje Akcionog plana – Agende potreba žena u Zavidovićima. Ideja je da se organizuju članice udruženja i da se umreže sa drugim udruženjima u procesima lobiranja za bolju suradnju između lokalnih institucija i NVO sektora.\nIntegracija žena u politički život – uključivanje članica udruženja žena „Pašinke“ u rad Mjesne zajednice „Pašin Konak“ Hajderovići, s ciljem da se riješe infrastrukturni problemi u vezi snadbijevanja vode, odvoz smeća, te druga važna pitanja za poboljšanje uslova života u Hajderovićima. Članice uduženja su zaključile da je neophodno usvajanje rodno odgovornih politika u lokalnoj zajednici, kao i nepostojanje Gender akcionog plana na teritoriji opštine Zavidovići, te je prisustvo žena na mjestima gdje se donose odluke na lokalnom nivou od značajne važnosti.\nZdravstveni sistem u skladu sa potrebama stanovništva – osiguravanje pristupa zdravstvenoj zaštiti je neophodno, posebno osiguravanje prilagođenih zdravstvenih programa poput angažovanje specijalista/kinja (doktora/ica) u Domu zdravlja naročito zbog starosne grupe kojoj pripada marginalizirana grupa žena u ovoj lokalnoj sredini. Obzirom da je zdravstvena zaštita jedna od osnovnih ljudskih prava, trebala bi biti dostupna svim građanima/kama u Hajderoćima.\nNiti jedna žena nevidljiva – nevidljivost ženskih organizacija – jačanje kapaciteta udruženja „Pašinke“. Plan je u budućem periodu raditi na jačanju kapaciteta udruženja žena „Pašinke“ kako bi mogle aktivno doprinositi pozitivnim promjenama u lokalnoj zajednici u kojoj djeluju, a koji se odnose na obezbjeđivanje resursa (prostor), znanja i veće vidljivosti udruženja (kroz članstvo u drugim mrežama, članstvo u mjesnoj zajednici, partnerstvu za organizacije koje dijele iste i slične ciljeve). Članice Udruženja žena „Pašinke“ su kroz dvodnevnu radionicu zaključile da je neophodno ojačati njihove kapacitete kroz finansiranje (projekte), te raditi na većoj aktivnosti članica udruženja za sam rad udruženja, sprovesti edukacije u oblasti zemljoradnje i osigurati programe za pomoć ženama u pokretanju biznisa, od razvoja, biznis plana do marketinga proizvoda na tradicionalnom tržištu ili kroz internet prodaju (korištenje interneta kao kao marketing alata).\nSvi navedeni problemi upućuju na to da je najveća potreba žena u Zavidovićima i Hajderovićima suradnja između nevladinih organizacija čiji fokus djelovanja su pripadnice manjinskih i marginalizovanih grupa žena i lokalne institucije, infrastruktura i zdravstveni sistem, jačanje kapaciteta lokalnih organizacija i institucionalna podrška.\nPreporuke nastale kroz rad sa ženama na Projektu koje žive u Zavidovićima i Hajderovićima odnose se na saradnju između opštine Zavidovići i nevladinih organizacija, neophodnog uključivanja rodno senzitivnog budžetiranja s posebnim fokusom na dodjelu sredstava ženskim nevladinim organizacijama, usvajanje Akcionog plana – agende potreba žena u Zavidovićima, osiguravanje adekvatne zdrvastvene zaštite i preporuke koje se odnose na aktivnije djelovanje Udruženja žena „Pašinke“ u određenim mrežama, kao i aktivan rad na umrežavanju ženskih organizacija na lokalnom nivou.\n← BIOGRAFIJE umjetnica 16. PitchWise festivala ženske umjetnosti i aktivizma\nUloga nevladinih organizacija u procesu praćenja implementacije državnih i međunarodnih zakona koji osiguravaju ženska prava i demokratiju →


DF: Državni organi zloupotrebljavaju trenutnu situaciju u odnosu na porodicu Medojević – Borba\nPoznato vam je da smo više puta javno saopštili da podržavamo preduzete mjere od strane nadležnih organa. Istovremeno smo izražavali sumnju i zabrinutost da ne dođe do zloupotrebe trenutnog stanja i da se preduzetim mjerama ne pređe na teren kršenja ljudskih prava i ustavom garantovanih sloboda. Imajući u vidu i činjenicu da u Crnoj Gori nije uvedeno vanredno stanje, postupanje određenih državnih organa je samo potvrdilo naše sumnje i zabrinutost zbog pokušaja zloupotrebe trenutne situacije, saopšteno je iz DF-a.\n“U vremenu kada nam je solidarnost prijeko potrebna i kada posebno moramo da vodimo računa da se ne zloupotrebljava teško stanje, izazvano epidemijom Korona virusa, odnos državnih organa, prema porodici Nebojše Medojevića je veoma nekorektan i predstavlja klasičnu zloupotrebu trenutne situacije.\nNaređeno je privođenje u karantin za Nebojšu i njegovu suprugu iz razloga što je prije 10((DESET) dana gospođa Marina, na poziv TV Vijesti, u svojstvu Predsjednice Humanitarne organizacije Banke Hrane, dala kratku izjavu ispred ulaza zgrade, a kojom prilikom su novinari TV Vijesti bili propisno zasticeni. Marina nije imala fizicki kontakt ni sa jednom drugom osobom, pa se morate saglasiti, Predsjedniče Skupštine, da ova retroaktivna reakcija i akcija od strane inspekcije i policije, predstavljaju grubu zloupotrebu uvedenih mjera od strane pojedinih institucija na štetu porodice narodnog predstavnika.\nPosebno, ako se ima u vidu da poslanik Medojević nije nijednom napuštao mjesto boravka, do trenutka kada su inspekcija i policija došli po njegovu suprugu da je vode u karantin. Učinio je ono što bi uradio svaki suprug, a posebno svjestan činjenice da se Marini ovo dešava prvenstveno jer je njegova supruga.\nOvakve aktivnosti ne doprinose borbi protiv epidemije, već naprotiv, Nebojšu i njegovu suprugu izlažu riziku da i oni budu zaraženi.\nIz samoizolacije su Medojevići, koji nemaju nikakvih zdravstvenih problema i bilo kakvih simptoma, odvedeni u karantin,\ngdje se već nalazi preko 100 osoba za koje se ne zna u kakvom su zdravstvenom stanju, i samim tim su izloženi većem riziku da budu inficirani.\nO besmislu ovakvih aktivnosti govori i predpostavljena situacija, da bi osobi koja bi u karantinu bila pozitivna na COVID-19 i imala blažu kliničku sliku, bila određena kućna samoizolaciji i napustila bi karantin.\nUzimajući u obzir i prethodne nezakonite i neustavne aktivnosti, od strane državnih organa, protiv Nebojše Medojevića, očekujemo od Vas da reagujete i utičete da se ne zloupotrebljava trenutna situacija. Alarmantno zvuči, da i pored specifičnosti situacije, zbog kontinuiteta maltretiranja poredice Medojević od strane vlasti, je odbijen njihov zahtjev da se o svom trošku izvrši testiranje na COVID19.\nPrimjer ponašanja Mila Đukanovića je potvrda da isti aršini i mjere samoizolacije ne važe za sve građane, kao i da postoje privilegovani državni funkcioneri koji su iznad svih odluka, zakona i ustava.\nDF na ovaj način staje u odbranu svih ostalih u Crnoj Gori kojima se krše osnovna prava i prema kojima se neprimjereno postupa i očekujemo da i u drugim sličnim situacijama, bez obzira na koga se odnose, podignete svoj glas i spriječiti eventualne štetne posledice koje mogu nastupiti.\nDemokratski front će, kao i do sada, u granicama svojih mogućnosti maksimalno doprinositi borbi protiv pošasti koja je zadesila čovečanstvo, a samim tim i Crnu Goru, stoji u saopštenju.


Baltimor - Blic Online\nUNIŠTENO 15 MILIONA DOZA Zaustavljen rad fabrike u Baltimoru zbog mešanja komponenata za vakcine\nVlada SAD zaustavila je rad fabrike u Baltimoru, u kojoj je uništeno 15 miliona doza vakcine "Džonson i Džonson", zbog mešanja kompomenti u proizvodnom pogonu u kojem se prave i vakcine AstraZeneke, preneo je Rojters pozivajući se na Njujork tajms.\nNajmanje 23 ljudi je povređeno, od kojih devet kritično, nakon delimičnog urušavanja krova i eksplozije u centru Baltimora, saopštila je večeras vatrogasna služba.\nU Baltimoru je danas u eksploziji gasa stradala jedna žena, nekoliko osoba je povređeno, a srušeno je nekoliko kuća.\nPUCNJAVA U BALTIMORU Jedna osoba ubijena, a šestoro ranjeno u blizini crkve (VIDEO)\nNajmanje jedna osoba je ubijena, dok je šestoro ranjeno u pucnjavi koja se danas dogodila u blizini crkve u američkom gradu Baltimoru, prenosi "Raša Tudej".\nKad se 52-godišnja Džeklin Smit vozila kroz Baltimor sa svojom porodicom, naišli su na ženu sa detetom i natpisom na kartonu: “Molim vas pomozite mi da nahranim moju bebu”. Ponoć tek što je prošla. Smitova, koja je bila na suvozačevom mestu, spustila je prozor da da ženi novac.\nSredinom decembra gradske vlasti u Baltimoru (američka savezna država Merilend) sproveli su akciju otkupa oružja od građana: za revolver su plaćali 100 dolara, 200 dolara za poluatomatsko oružje, a petsto za automatsko oružje.\n"PROPAO MOST KOJI SPAJA AVION SA TERMINALOM" U incidentu u SAD povređeno ŠEST OSOBA (VIDEO)\nZvaničnici međunarodnog aerodroma Baltimor-Vašington (BWI) danas su saopštili da je usled "delimičnog kvara opreme", uključujući i most koji spaja aerodromsku zgradu sa avionom, šest osoba povređeno.\nPANIKA U POZORIŠTU Muškarac vikao "HAJL HITLER! HAJL TRAMP!, publika počela da beži sa predstave (VIDEO)\nU pozorištu u američkom gradu Baltimoru došlo je do incidenta, kada je jedan jedan muškarac počeo da viče "Hajl Hitler! Hajl Tramp!" za vreme pauze, tokom izvodenja klasične predstave, čija je radnja smeštena u jevrejsko selo u carskoj Rusiji.\nPolicajci su optuženi za ubistvo u marici. Osuđeni su, a onda nastaje HAOS. Danas je grad "PRESTONICA MRTVAKA"\nSamo u 2017. godini u gradu od 600.000 stanovnika zabeleženo je 297 ubistava. Statistika koja nije zabilježena ni u gradovima u ratnoj zoni dolazi iz Baltimora, grada koji se nalazi samo 75 kilometara od Bele kuće, u samom komšiluku rezidencije predsednika Donalda Trampa.\nEnis Mrvoljak (48) iz Maglaja u BiH ubijen je u pucnjavi koja se dogodila u Baltimoru u SAD.\nRušili kuću, pa nastradala i KOMŠIJINA (VIDEO)\nRušenje zgrada i kuća sa sobom uvek nosi određen rizik. Na svojoj koži su to najbolje osetili radnici jedne građevinske firme iz Baltimora u SAD.\nTRAGEDIJA U BALTIMORU Šestoro dece stradalo u požaru, dvoje u kritičnom stanju\nSTRAVIČAN SUDAR Školski autobus naleteo na gradski, ima mrtvih (VIDEO)\nU sudaru školskog i gradskog autobusa koji se desio u američkom gradu Baltimoru šestoro ljudi je izgubilo život, a desetoro je povređeno. Među nastradalima nije bilo dece.\nAMERIKA OPET NA NOGAMA Pucnjava u Baltimoru, ranjeno 7 ljudi i TROGODIŠNJA DEVOJČICA\nOkončana talačka kriza u Baltimoru, napadač priveden\nPolicija je uhapsila naoružanog napadača koji je danas u restoranu brze hrane "Burger King", u južnom delu Baltimora, više sati držao kao taoce četvoro ljudi, javljaju američki mediji.\nTALAČKA KRIZA U BALTIMORU Silovatelj bežeći od policije uzeo taoce u restoranu\nPolicija iz grada Baltimora u američkoj saveznoj državi Merilend saopštila je da je naoružani napadač u restoranu brze hrane "Burger king" uzeo nekoliko osoba za taoce.\nUZBUNA NA AERODROMU Zbog ovih cipela je kasnio let za Baltimor\nKo bi verovao da par cipela može da napravi velike probleme na aerodromu.\nAmerikanci uveli balone u protivraketnu odbranu\nAmerička vojska je u blizini grada Baltimora pustila i drugi “vadušni brod” - balon napunjen helijumom, da bi upotpunila protivraketni sistem na istočnoj obali SAD.


SAD osudile odluku Sjeverne Koreje da lansira raketu - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Sarajlije odale počast preminuloj Berini Video debata: Protesti u BiH - kako dalje? Sedmica u slikama: 8.- 15. juni 2013. Rusija - 50. godina od prvog odlaska žene u svemir Stranica TV LibertyRSE na YouTube-uFoto galerijeVideo Vijesti SAD osudile odluku Sjeverne Koreje da lansira raketu Printajte Veličina slova - + 16.03.2012 SAD su danas osudile odluku Sjeverne Koreje da u aprilu lansira satelit vlastitom raketom dugog dometa, i taj plan ocijenile kao "veoma provokativan".\n"Takvo lansiranje rakete pravi probleme za bezbjednost u regionu, i to bi bilo u suprotnosti sa nedavnim angažovanjem Sjeverne Koreje da neće lansirati rakete dugog dometa", rekla je portparolka Stejt departmenta Viktorija Nuland.\nPrema njenim riječima, odluka Sjeverne Koreje da lansira raketu je "veoma provokativna" i predstavlja "direktno" nepoštovanje njenih međunarodnih obaveza.\nPjongjang je prošle nedelje objavio da će između 12. i 16 aprila, povodom stogodišnjice rođenja osnivača i nekadašnjeg predsjednika Sjeverne Koreje, Kim Il Sunga, pomoću rakete u svemir poslati satelit namijenjen civilnoj upotrebi.


Print Page - Bitno je šta jedu, ali i ko im kuva\nOd kolevke do kolevke => Ishrana dece => Topic started by: Dina on 16 Mart, 2012, 12:12:56\nTitle: Bitno je šta jedu, ali i ko im kuva\nPost by: Dina on 16 Mart, 2012, 12:12:56\nBitno je šta jedu, ali i ko im kuva\nIstraživači Univerziteta u Granadi potvrdili su da postoji direktna veza između stanja uhranjenosti (nutritivnog statusa) kod dece i osobe koja im priprema obroke.\nStudija je otkrila da deca koja ručaju kod kuće sa roditeljima imaju bolje stanje uhranjenosti i izložena su manjem riziku od gojaznosti nego deca čije obroke priprema neka druga osoba.\nStudija, koja je nedavno objavljena u žurnalu "Nutricion hospitalaria", otkriva da stanje uhranjenosti kod dece direktno zavisi od osobe koja im priprema obroke. Shodno tome, deca čije obroke priprema njihova majka imaju bolje stanje uhranjenosti nego deca koja ne jedu kod kuće.\nIstraživači tvrde da je majka član porodice koji najbolje zna koje su potrebe za ishranom kod dece i najviše zna o ishrani da bi pripremala obroke za decu.\nIstraživači su studiju sproveli na uzorku od 718 dece školskog uzrasta između 9 i 17 godina starosti iz 13 državnih i privatnih škola u španskoj pokrajini Granada.\nPrimenom antropometričkih merenja struka, kukova, ruku i butina, istraživači su ocenjivali težinu, obim i indeks telesne mase (BMI) kod dece po starosnom dobu i polu.\nPored toga, istraživači sa Univerziteta u Granadi napravili su upitnik za procenu porodičnog okruženja, učestalosti konzumiranja određenih vrsta hrane i fizičke aktivnosti dece, s ciljem da se ispita odnos između porodičnog okruženja, gojaznosti i povećane telesne težine u detinjstvu.\nIstraživači su, takođe, utvrdili da postoji veza između neaktivnog načina života i indeksa telesne mase.\nStatistički značajne razlike u indeksu telesne mase ustanovljene su između dece koja su neaktivna i one sa zdravim navikama u pogledu fizičke aktivnosti.\nUtvrđeno je da što se više vremena provodi u gledanju televizije, igranju video igara i pretraživanju interneta, to je viši indeks telesne mase.\nZaključak istraživača je da je izuzetno važno promovisati i podsticati zdrave navike u okviru porodice, što podrazumeva da deca treba da igraju tradicionalne igre koje obično podrazumevaju fizičku aktivnost koja je od suštinskog značaja za zdravlje dece.


Beogradski glas (Beta) – Predsednik Srbije Aleksandar Vučić izjavio je u Helsinkiju da ga pogađa „loše mešanje“ Srpske pravoslavne crkve u politiku.\n„Šta nam je ostalo od 1999. i od 2009. i gde su nam vojska, narod i koju teritoriju kontrolišemo? Kako da to čuvamo“, upitao je Vučić i dodao da su za njega ljudi najvažniji.Kako je naveo, puni suverenitet znači da Srbija uvodi vojsku i policiju.\nOznakeAleksandar Vučić Helsinki Kosovo Naslovna-centar Naslovna-traka podela Kosova razgraničenje SPC Srpska pravoslavna crkva Vučić\nNije dobro koliko nam je dobro! Vučić: Nikada više investicija nismo imali, to svi primećuju


Uručene članske karte novim članovima URS - JuGmedia\nUručene članske karte novim članovima URS\nLEBANE – Donedavna ministarka regionalnog razvoja i lokalne samouprave Verica Kalanović prisustvovala je večeras dodeli članskih karata novim članovima URS.\nTim povodom u sali Skupštine opštine priređena je svečanost za 150 novih članova Ujedinjenih regiona Srbije .\nSvečanosti su večeras prisustvovali i Slaviša Zlatanović i Branislav Đorđević iz Leskovca, Branislav Jovanović iz Niša, zamenik predsednika opštine Bojnik Aleksandar Jovanović i Nebojša Arsić iz Medveđe.\nPre početka svečanosti predsednik opštine Zoran Ilić zajedno sa svojim saradnicima pokazao je ministarki Kalanović šta je urađeno do sada u Lebanu i koji su planovi u buduće.\n„Da me je neko bacio iz aviona , ja ne bih znala da je ovo Lebane, jer po ovome što vidim mnogo se radilo i uradilo, dosta se promenilo stanje da ovde čak i drugačije miriše“, nije krila oduševljenje Verica Kalanović.\nPredsednik opštine Zoran Ilić je večeras istakao da ne želi da ovo izgleda kao lična promocija, već želi da pokaže da je za osam meseci urađen ozbiljan posao i da su rezultati vidljivi, a da je ovo zajednički rad lokalne samouprave i svih ostalih javnih ustanova u ovoj opštini.\n„Mi funkcionišemo punih deset godina i to nije neki dug period ali ako se meri postignutim rezultatima ipak je to puno. U vrhu stranke zadovoljni su tim našim rezultatima, a sada je i Lebane dobilo novo lice i zbog toga mi je jako drago“, rekao je predsednik gradskog odbora u Leskovcu, Slaviša Zlatanović.\nPredsednik gradskog odbora URS-a u Nišu Branislav Jovanović izjavio je da su Ujedinjeni regioni do sada uradili mnogo krupnih stvari.\n„Reći ću tri stvari zbog kojih naš odbor napreduje a to su stvaralački duh, jako okruženje i sastav ljudi koji uverava da među njima postoji kreativnost“, nabraja Jovanović.\nNa kraju svečanosti ministarka Kalanović izrazila je oduševljenje zbog prisustva velikog broja simpatizera ove stranke i poručila članovima da budu ponosni što su deo URS.\n13.10.2013. u 18:30\npa pustite komentare ovo nije vise titoizam ili komunizam vec demokratija sloboda govora\n14.10.2013. u 10:16\ne i dalje ne pustate komentare kako vas nije sramota jer komentari nisu uvredljivi samo su iskreni i nisu lazni dubrad jedna pokvareni ste kolko ste teski


Sjednica Skupštine grada Gradiška u utorak 14. jula | Radio Gradiška 98,8 MHz\nBILANS STANJA / Emisije / Gradiška / POLITIKA\nSjednica Skupštine grada Gradiška u utorak 14. jula\nTridesettreća redovna sjednica Skupštine grada Gradiška biće održana u utorak 14. jula sa početkom u 9 časova u velikoj sali Kulturnog centra.\nPredsjednik gradske skupštine Milenko Pavlović rekao je, gostujući u emisiji „Bilans stanja“ Radio Gradiške, da su na dnevnom redu sjednice ukupno 33 tačke, među kojima je Izvještaj gradonačelnika o radu u organima preduzeća koji obavljaju komunalne djelatnosti, „Vodovoda“, Gradske čistoće“ i „Toplane“ te informacije o poslovanju ovih preduzeća u 2019. godini.\nNa dnevnom redu su i izvještaji o poslovanju sa godišnjim obračunom javnih preduzeća Sportski centar „ Servicijum“ i „Radio Gradiška“, te informacija o poslovanju „DEP-OT“ Banjaluka za prošlu godinu.\nOdbornici će razmatrati i informacije o stanju u privredi, poljoprivredi, šumarstvu i lovstvu, organizovanju i funkcionisanju civilne zaštite za 2019. godinu te stanju objekata i mjerama zaštite od poplava na području grada Gradiška.\nNa dnevnom redu su informacije o stanju u oblastima kulture, sporta, informativne djelatnosti, statusu i položaju nacionalnih manjina i stambenoj oblasti na području grada za prošlu godinu.\nOdbornici gradskog parlamenta će razmatrati i Prijedlog Programa rada Javne predškolske ustanove „Lepa Radić“ za radnu 2020/2021. godinu, sa Prijedlogom Odluke o davanju saglasnosti za povećanje broja djece u vaspitnim grupama.\nBiće razmatrani i prijedlozi Odluke o osnivanju Profesionalne vatrogasne jedinice grada Gradiška, Odluke o dopuni Odluke o osnivanju „Turističke organizacije grada Gradiška“te Odluke o izmjeni i dopunama Odluke o komunalnom redu.\nNa dnevnom redu su prijedlozi određenih odluka iz oblasti prostornog planiranja i imovinsko-pravnih odnosa, te razriješenja i imenovanja i odbornička pitanja.\nPavlović je rekao da će nakon održavanja naredne sjednice biti apsolvirano sve što je predviđeno Programom rada Skupštine grada za prvo polugodište ove godine.\nOn je dodao da zbog ljetne pauze u julu i avgustu neće biti sjednica, da je sljedeća sjednica planirana za septembar, a ako bude bilo potrebe još jedna sjednica će biti održana u prvoj polovini oktobra, prije početka kampanje za lokalne izbore koji su najavljeni za 15 . novembar.\nPavlović je istakao da je odgađanje lokalnih izbora stvorilo problem svim lokalnim zajednicama u BiH, s obzirom da je period oktobra i novembra vrijeme kada se usaglašavaju i donese bitni dokumenti vezani za usvajanje budžeta.\n„U svakom slučaju će se zbog situacije vezane za virus korona usvajati i Rebalans gradskog budžata, što će sigurno donositi aktuelni saziv gradske skupštine u septembru ili u prvoj polovini oktobra“, dodao je Pavlović\nRadio Gradiška će direktno prenositi 33. redovnu sjednicu Skupštine grada Gradiška.\nŠest stranaka podržalo kandidaturu...\nMilica Jarić: Medicina san od najr...\nStanje na putevima za utorak 7...\nVučić: Pomoć Srpskoj i cijeloj...\nSutra prekidi na DV 20 KV Podg...


21.08.2019. / 14:48\nZAGREB – Mediji svakodnevno izvještavaju o crnim godinama u kojima je Hrvatsku, u potrazi za boljim poslom, napustio veliki broj ljudi. Najviše ih odlazi u Njemačku, a nedavno je objavljeno da se u samo dvije godine tamo iselilo više od\n18.04.2019. / 15:13\nBANJALUKA – Privrednici u BiH susreću se sa mnogim problemima, pogotovo ako nemaju političke veze, a ono što država treba da uradi, kako bi privreda bilježila uspjehe, je da obezbijedi pristup obrazovanju, kapitalu i tržištu, poručeno je sa današnjeg panela\n28.12.2017. / 13:20\nBANJALUKA – Mjere iz memoranduma koji su nedavno potpisali poslodavci i Vlada Republike Srpske već se provode što pokazuje da se i jedni i drugi aktivno zalažu za bolji privrdni ambijent, zaključak je panela “Zajedno za jaču Srpsku” u organizaciji\n21.03.2017. / 12:36\nBANJALUKA, III Forum menadžera Republike Srpske okuplja uspješne žene iz privatnog sektora, javne uprave i obrazovnih institucija\nDačić na samitu u Splitu\n27.03.2015. / 10:59\nBEOGRAD, Ministar spoljnih poslova Srbije Ivica Dačić učestvovaće danas u Splitu na Trećem samitu EU – jugoistočna Evropa, gdje će govoriti o tome kuda ide Evropa i koji su novi stavovi EU kada je riječ o proširenju i viziji nove\nStrateški cilj MK grupe izlazak na Londonsku berzu\n27.03.2015. / 7:50\nLONDON, Predsednik MK grupe Miodrag Kostić izjavio je juče da je strateški cilj te kompanije izlazak na Londonsku berzu.\nU Beču održana međunarodna konferencija\n01.12.2014. / 19:01\nBIJELJINA, U Beču je održana dvodnevna Međunarodna konferencija pod nazivom “Pogled preko granica, penzijski sistemi regije Balkan”, koju je organizovao Penzijski fond Austrije /PVA/.\nDanas samit ministara finansija i guvernera iz regiona\n13.06.2014. / 7:50\nPODGORICA, U Bečićima će danas početi redovni regionalni samit ministara finansija i guvernera, na kojem će se raspravljati o finansijskoj budućnosti regiona.\nSutra konferencija o promjenljivim tokovima kapitala\n05.06.2014. / 18:00\nSARAJEVO, Centralna banka /CB/ BiH u saradnji sa Koledžom Sent Antonis Univerziteta u Oksfordu sutra u Sarajevu organizuje međunarodnu konferenciju pod nazivom “Jugoistočna Evropa u uslovima promjenljivih tokova kapitala”.\nKonferencija o privrednim izazovima i šansama\n28.02.2014. / 18:01\nSARAJEVO, U Sarajevu će 7. marta biti održana međunarodna konferencija “Privredni izazovi i šanse u jugoistočnoj Evropi”, čiji je cilj da se podstaknu kompanije iz regiona, njemački i drugi strani investitori i da se ukaže na ekonomske prilike i mogućnosti\n25.02.2014. / 7:55\nBEOGRAD, Dvodnevna Konferencija kreativnih industrija “Avantura u Mikseru” biće održana 28. februara i 1. marta, u Mikser hausu, najavili su organizatori.\nForumi o društveno odgovornom poslovanju\n16.01.2014. / 18:14\nSARAJEVO, U Mostaru je danas održan prvi od tri foruma u okviru USAID-ove kampanje pod sloganom “Odgovorno djelovanje, dobro poslovanje” na kojem je bilo riječi o aspektima društvene odgovornosti usmjerenim na zaštitu okoline.\nRadojičić sutra na naučnoj konferenciji\n05.06.2013. / 18:47\nBANJALUKA, Predsjednik Narodne skupštine Republike Srpske Igor Radojičić učestvovaće sutra u Banjaluci na naučnoj konferenciji “Novi mediji i demokratizacija društva”.


Predsednik Obama i prva dama Amerike sa kanadskim premijerom Trudoom i njegovom suprugom Sofi.\nUz obilje američkih i kanadskih zastava, predsednik SAD Barak Obama danas je u Beloj kući poželeo dobrodošlicu svom progresivnom kolegi, kanadskom premijeru Džastinu Trudou. To je prva državna poseta kanadskog premijera Vašingtonu u poslednjih skoro 20 godina.\n“Mi smo tako duboko isprepleteni kao društva, kao ekonomije, da je ponekad lako zaboraviti koliko je naš odnos istinski izvanredan”, rekao je predsednik Obama tokom zajedničke konferencije za novinare sa Trudoom.\nDvojica lidera su se tokom današnjeg susreta u Ovalnoj kancelariji fokusirala na borbu protiv klimatskih promena, poboljšanje trgovine i borbu protiv Islamske države, posle čega su da bi potom u ružičnjaku Bele kuće odgovarali na pitanja medija, u najvećeoj meri u vezi sa stanjem u američkoj politici tokom ove predsedničke izborne godine.\nNa pitanje kako bi potencijalni izbor Trampa za narednog predsednika SAD uticao na odnose dve zemlje, Trudo je odgovorio da "ima neverovatno poverenje u američki narod i da se raduje saradnji sa svakim koga taj narod ove godine pošalje u Belu kuću, jer odnosi dve zemlje sežu van dvoje pojedinaca i bilo kakve ideologije”.\nPredsednik Obama i prva dama Mišel večeras će biti domaćini Trudou i njegovoj porodici na državnoj večeri u Beloj kući, desetoj takvoj večeri od početka Obaminog prvog mandata 2009. godine.


Milorad Dodik o Srbinu koji je dobrodošao u Sarajevo za razliku od njega: Na to sam veoma ponosan\nUstavni sud BiH pojasnio odluku vezanu za nošenje brade u vojsci\nSIPA na području Bijeljine i Sokoca uhapsila sedam osoba zbog ratnih zločina\nSnijeg i kiša stvaraju probleme vozačima, od jutros su zatvoreni pojedini putni pravci za teretna vozila\nStižu nam nove pahulje, evo gdje će biti snijega\nUstavni sud BiH o zahtjevu Bakira Izetbegovića: Pripadnici Oružanih snaga imaju pravo nositi bradu\nČlan Predsjedništva Bosne i Hercegovine Milorad Dodik rekao je da nema evropskog puta BiH koji će prihvatiti Republika Srpska, a da joj bude ukinuto pravo koje ima u Ustavu.\n“Mišljenje ne može da bude veće od Ustava i dobijenih prava u Ustavu. Nismo spremni da o toj temi uopšte razgovaramo i neće se desiti da Republika Srpska izgubi pravo na veto zbog nacionalnog interesa zato što će neko iz briselske kancelarije reći da to treba. To je nemoguće, mi ne shvatamo da je mišljenje nešto što mi trebamo prepisati i tako se ponašati. Put u Evropu nije samo prepisivanje mišljenja ili njihovih propisa već mukotrpan proces prilagođavanja koji treba da prođemo”, rekao je Dodik za RTRS.\nKada je riječ o 14 zaključaka Evropske komisije o evropskim integracijama, Dodik je naveo da je to “jedan od spoljnopolitičkih ciljeva Republike Srpske”, ističući da ovaj entitet želi daleko veću saradnju sa Srbijom, ali i sa SAD-om, Rusijom, Kinom i drugim zemaljama, te da tu ne gradira šta važnije već šta je najbolje za Republiku Srpsku.\n“Naravno, ne sporimo evropske integracije, ali ono mišljenje Evropske komisije i 14 mjesta čini mi se da su napisani da BiH nikada ne dođe do toga nego da pomogne BiH u vezi sa tim. To su pisali službenici prethodne Evropske komisije koja je pokazivala godinama unazad neuspjeh da uradi nešto u BiH. Traženje da se ukine veto je za nas neprihvatljivo”, rekao je Dodik.\nGovoreći o video-samitu EU-Zapadni Balkan Dodik je rekao da je razočaran činjenicom da zemlje EU nisu opredijeljene za članstvo zemalja regiona.\nOn je rekao da je problem EU šta će sa njom biti u budućnosti, ima li snage da se resetuje i postane nešto novo, a postavlja se i pitanje “u koju to EU mi idemo”.\n“U onu za koju imamo percepciju od prije pet godina ili ovu koja ne zna šta će sama sa sobom. I u samoj EU ima glasova o tome da je ona u problemima, da ne funkcioniše, da je bilo izostanka solidarnosti u početnim periodima pojavljiva krize u vezi sa virusom korona i da se, u tom pogledu, Evropa pokazala veoma sebičnom, što je rekao i italijanski premijer”, rekao je Dodik.\nOsvrćući se na poruke da Bosna i Hercegovina treba da se više okrene Evropi, a manje Kini i Rusiji, Dodik je prokomentarisao – ako su željeli da kažu da zaštitne rukavice i maske ne nabavljamo u Kini, zašto su zabranili da to uradimo u Evropi.\n“EU je tražila da se objedinimo i da vršimo nabavke medicinskih sredstava opet u Kini. Dakle, sve zemlje su same željele da riješe pitanje nabavke opet u Kini, a nama kažu da se okrenemo Evropi. I da imamo najbolje odnose sa EU, nemamo pravo da imamo loše odnose sa Kinom, Rusijom, SAD-om, Indijom i drugim zemljama”, rekao je Dodik.\nDodik je naglasio da članstvo u EU ne znači da se postavlja zid u odnosima sa drugim zemljama.\nOn je istakao da u momentima kada je epidemija virusa korona snažno udarila moćne zemlje, pa i samu Ameriku, svaka vrsta solidarnosti treba da bude pozdravljena i ne treba da bude osporavana.\nDodik kaže da vjeruje da su Rusi, koji imaju velikih problema sa virusom korona, našli unurašnje resurse da pomognu drugima, te istakao da je zahvalan i predsjedniku Risije Vladimiru Putinu, ministru spoljnih poslova Sergeju Lavrovu i ambasadoru te zemlje u BiH Petru Ivancovu što su pomogli i Republici Srpskoj.\nOn smatra da takvu pomoć niko ne bi trebao da odbije.\nDodik je rekao da je predsjednik PDP-a Branislav Borenović među “ljudima koji žele da kleveću Republiku Srpsku”.\n“Bio je juče skup narodnih partija Evrope i jedina pamet Borenovića je bila da kleveće Milorada Dodika i Republiku Srpsku da smo protiv evropske orijentacije. Razlikujem se od Borenovića potpuno, jer sam na strani Republike Srpske i ne prihvatam evropske integracije gdje bi se gubio promil snage Republike Srpske. Nisam čovjek kao on, jer nisam spreman da zbog neke evropske priče kažem – pa, nije važno ima li RS-a”, naglasio je Dodik.\nOn je istakao da Evropa ima probleme o kojima treba pričati.\n“Ako je Evropa korisna za nas, odnosno ako Republika Srpska jača prava i ne gubi ih, onda sam za EU. Međutim, ako gubimo poziciju u Bosni i Hercegovini, gubimo identitet, onda sam protiv EU”, rekao je Dodik.\nOn kaže da su Borenović, kao i Mladen Ivanić i Igor Crnadak /PDP/ u Evropi samo govorili o Dodiku u negativnom kontekstu.\n“Karakter je osnova političkog djelovanja, kojeg Borenović nema. To znači da ne može biti niko, pogotovo u politici. Za razliku od ovoga, nikada nisam propustio priliku da Republici Srpskoj vratim snagu. Borenović je dobrodošao u Sarajevo za razliku od mene i na to sam veoma ponosan”, kaže Dodik.\nOmikron je označen kao varijanta koja izaziva zabrinutost zbog velikog broja mutacija i zato što rane informacije sugerišu da...\nBh. građani u Velikoj Britaniji ne zaboravljaju rođendan svoje jedine Bosne...\n“Razmatramo uvođenje obavezne vakcinacije u FBiH”\nMilanović ponovo o genocidu u Srebrenici: Nije isto 8 i 80...


Profesionalno uradjena anticelulit masaža ne sme da boli i stvara modrice.\nGlavni cilj anticelulit masaže je rastresanje kože i potkožnog tkiva na određenim,tj. kritičnim regijama, te ubrzavanje cirkulacije krvi i limfe čime se pospešuje razmena materija u organizmu i ubrzava izbacivanje štetnih, toksičnih materija koje utiču na stvaranje celulita. Obavezna je masaža stomaka radi eliminacije toksina i poboljšanja rada organa za varenje.\nPošto je celulit uglavnom lociran 3-5 mm ispod površine kože pritisak mora da bude doziran kako ne bi došlo do neželjenih efekata kao sto su podlivi, modrice, popucali kapilari.\nZavisno od problematike kod klijenta, anticelulit masaža se može kombinovati sa nekim od anticelulit programa.\nNazad na TRETMANI TELA


Vreme za akciju: SAD i EU na Balkanu, Srbija hoda po žici - Sputnjik Srbija\n17:37 05.05.2018 Preuzmite kraći link\nSAD bi trebalo da i dalje podržavaju put Srbije u EU, navodi se u izveštaju američkog Instituta Istok—Zapad i Nacionalnog komiteta za američku spoljnu politiku.\nNavodi se i da bi SAD trebalo da podrže i stav EU da se nove članice moraju prilagoditi politici Unije prema Rusiji i da se Srbija neće pridružiti dok ne prizna Kosovo.\nU izveštaju pod naslovom „Vreme je za akciju na Zapadnom Balkanu“, analizira se, kako je objašnjeno, potreba za hitnom i prelomnom akcijom SAD i EU kako bi se rešila goruća pitanja i sprečio potencijalni sukob na Zapadnom Balkanu.\nU ključnim preporukama za američku diplomatiju kad je o Srbiji reč, u izveštaju se ukazuje da „SAD treba da obnove i ojačaju odnose sa Srbijom, najvećom i najmoćnijom državom u regionu“.\n„Članstvo u NATO-u bi trebalo da ostane opcija za Srbiju, ali očekivanja SAD se moraju ublažiti istorijskim nasleđem vojnih operacija Alijanse u regionu, kao i mogućnošću glasnog protivljenja Rusije. Saradnja s NATO-om bi trebalo da se nastavi, pri čemu bi Alijansa trebalo da ohrabri Srbiju da ograniči svoje bezbednosne veze s Rusijom na trgovinu oružjem i obuku“, navodi se u preporukama.\nSrbija je u izveštaju opisana kao najuticajnija zemlja u regionu, koja „hoda po diplomatskoj žici, istovremeno se ulagujući Rusiji i EU“.\n„Osciliranje politike EU u pogledu regiona je, međutim, dalo srpskim liderima mogućnost da nastave sa uslišavanjem ruskih molbi, kao što je uspostavljanje kvazivojnog ruskog humanitarnog centra u Nišu“, piše u izveštaju, čiji je jedan od autora predsednik Instituta Istok—Zapad i bivši ambasador SAD u Srbiji Kameron Manter.\nNapominje se i da će članstvo u EU iziskivati od Srbije da se strogo pridržava politike EU prema Rusiji, uključujući sankcije.\nU preporukama upućenim diplomatiji SAD kad je reč o Kosovu, koje je u izveštaju predstavljeno odvojeno od Srbije, navodi se da bi trebalo zaustaviti proces sporog uklizavanja u zamrznuti sukob.\n„SAD bi trebalo da podstaknu EU da dâ novi podstrek dijalogu Srbije i Kosova. Taj dijalog mora da dovede do toga da Srbija prizna Kosovo kao nezavisnu državu. SAD bi trebalo da budu spremne da prihvate mere koje usaglase strane kao deo normalizacije svojih odnosa“, stoji u preporukama.\nTakođe se navodi da „ni Srbija ni Kosovo ne mogu da očekuju da će postati članice EU ako se ne usaglase u vezi s normalizacijom svojih odnosa. Ta normalizacija bi donela materijalnu korist regionu. Srbiju bi približila EU, a Kosovu omogućila da ide ka punopravnom članstvu u UN i drugim međunarodnim organizacijama“.\n„Članstvo u Interpolu bi, na primer, omogućilo veću saradnju u suzbijanju korupcije i terorizma. Normalizacija bi omogućila i da KFOR, koji uključuje značajan broj američkih vojnika, smanji svoje fizičko prisustvo i angažovanje. Uz to, trajanje sukoba predstavlja i trajnu mogućnost za ruski uticaj na Srbiju“, dodaje se u izveštaju.\nU izveštaju se predočava da je Zapadni Balkan — Bosna i Hercegovina, Makedonija, Kosovo, Albanija i Srbija — „ponovo područje koje zabrinjava zbog manjkave unutrašnje uprave, ekonomskih izazova, međuregionalnih etničkih trvenja i spoljnih uticaja“.\nPred ranim znacima upozorenja, ovaj izveštaj, kako se navodi, pruža novi pogled na situaciju i zalaže se za koordinisani odgovor, uvodeći ostvarljive političke korake, praktične pod trenutnim socio-ekonomskim uslovima.\nPod podnaslovom „Partnerstva“, u izveštaju se navodi da SAD ne bi trebalo da ignorišu istinsku vrednost bilateralnih ili multilateralnih partnerstava s manjom grupom evropskih država, a partnerstvo sa Francuskom i Nemačkom, ocenjuje se, moglo bi biti naročito korisno.\nSAD i EU bi, preporučuje se u izveštaju, trebalo da se suprotstave ruskom uplitanju reafirmišući kontinuiranu mogućnost za zemlje Zapadnog Balkana da se pridruže EU, NATO-u ili i jednom i drugom, ali i suprotstavljajući se manipulisanju ruskih medija objektivnim alternativnim izvorima informisanja i podrškom nezavisnim medijima.\nMešanju Rusije bi SAD i EU trebalo da se suprotstave i unapređujući saradnju regiona s naporima NATO-a i EU u promovisanju sajber-bezbednosti, kao i analizarajući razmere u kojima drugi energetski izvori — uključujući američki tečni gas (LNG) mogu da posluže kao izuzetne alternative ruskim energentima.\nTakođe, preporučuje se da SAD ohrabre i učestvuju u dijalogu sa EU i Rusijom, kao deo šireg napora kako bi se Rusiji signaliziralo da evropske bezbednosne granice, uključujući Balkan i aktivnosti NATO na Balkanu, nisu usmerene na zadiranje u ruske bezbednosne interese.


Srbija bez Kalinića i Nedovića na EP\nRTV\t29.08.2017 21:20\nSrpski košarkaši Nikola Kalinić i Nemanja Nedović zbog povreda neće igrati na Evropskom prvenstvu, potvrdio je danas selektor Aleksandar Đorđević\nKalinić i Nedović nastavili su niz pehova "orlova" sa povredama od početka priprema, nakon što su ranije otpali Marko Simonović, Miroslav Raduljica i Miloš Teodosić, a nema ni Nemanje Bjelice i Nikole Jokića.\n"Nedović i Kalinić su poslednja dva igrača koja su otpala. Jutros smo napravili poslednju kontrolu i rezonancu, leđa Nikole ne mogu da izdrže veliki fizički napor. Nedović nije odradio nijedan kontakt trening, a imali smo i sa strane njegovog kluba pritisak. Ipak, idemo kao jaka celina i grupa koja će tražiti šansu na Evropskom prvenstvu", rekao je Đorđević novinarima pred polazak na put.\nKako na naglasio, Đorđević u Istanbul najbolje srpske košarkaše u ovom trenutku, ne računajući povrede.\n"Sa nama je 12 najboljih koji žele da igraju za reprezentaciju, a nisu povređeni. Naša je dužnost i obaveza da se borimo za medalju".\nSelektor, uprkos brojnim povredama, ne skida teret pritiska sa svojih izabranika.\n"Nije za nas pritisak nešto čudno, zato smo na ovako visokom nivou, bez toga ostvarivanje ciljeva nije moguće. Pritisak je u nama i u načinu na kojem predstavljamo Srbije na šampionatu. Svaku utakmicu idemo na pobedu i svaka je važna. Mnoge ekipe su ambiciozne i najavljuju borbu za medalje. Na nama je da gledamo svoj put, imamo kvalitet i dobru timsku hemiju", poručio je Đorđević.\nSrbiju će na EP predstavljati: Stefan Jović, Vasilije Micić, Bogdan Bogdanović, Dragan Milosavljević, Marko Gudurić, Branko Lazić, Vladimir Lučić, Stefan Birčević, Milan Mačvan (kapiten), Vladimir Štimac, Ognjen Kuzmić i Boban Marjanović.\nMačvan: Sa Saletom uvek pritisak\nMačvan i Bogdanović poručili su da, uprkos brojnim povredama, veruju u uspeh na Evropskom prvenstvu.\n"Kad se radi sa Saletom (selektor Srbije prim. aut) uvek postoji pritisak, ima ludačku energiju, on je naš duhovni vođa. Puni smo optimizma i verujem da ćemo napraviti dobar rezultat", rekao je Mačvan novinarima dan pred polazak u Istanbul.\nMačvan je istakao da je ekipa spremno dočekuje EP.\n"Očekuje nas Letonija, dobra su ekipa na čelu sa Porzingisom, tu su još Strelnijeks, Tima, braća Bertans... Da li mogu na Porzingisa? Ne bežim od sudara", poručio je krilni centar Bajerna, uz konstataciju da među "orlovima" vlada odlična atmosfera.\nŠuter Sakramenta Bogdan Bogdanović spreman je da preuzme odgovornost.\n"Ova godina je specifična za nas zbog povreda, prirodna selekcija se napravila, ali šta je tu je. Idemo da se borimo. Prevazišao sam opterećenje, spreman sam da preuzmem veliku ulogu", rekao je Bogdanović.\nBogdanović kaže da ne želi kalkulacije i izbor protivnika u nokaut fazi, već sve pobede.\n"Sale nam uliva neverovatnu dozu samopouzdanja, ali mi je krivo zbog povreda, baš zato što su se proredila prvenstva. Idemo polako, od meča do meča", zaključio je Bogdanović.\nSrpski košarkaši u petak počinju nastup na EP protiv Letonije, dan kasnije sastaju se sa Rusijom, a potom sa Turskom (4. septembar), Velikom Britanijom (5. septembar) i Belgijom (7. septembar).


Likovni i literarni konkurs Pošte Srbije „Pismo Božić Bati“ - JuGmedia\nNagradni literarni i likovni konkurs Pošte Srbije pod nazivom „Pismo Božić Bati“ na temu „Moj najlepši Božić“, koji je namenjen deci uzrasta do dvanaest godina iz cele Srbije, počinje 1. decembra, a završava se 7. januara 2022. godine.\nNa konkursu učestvuju likovni i literarni radovi, bez ograničenja u tehnici izvođenja i broju poslatih radova. Učešće mladih autora može biti samostalno ili kolektivno – preko predškolskih i školskih ustanova koje pohađaju. Radove će ocenjivati Komisija, u sastavu poznatih umetnika, pisaca za decu, a Pošta Srbije će nagraditi po pet najboljih autora u obe konkurencije. Električni trotinet, dva tableta i dva mobilna telefona dodeljuje se u pojedinačnoj konkurenciji, a pet televizora kao kolektivne nagrade, saopštava ova institucija.\nRadove je potrebno slati na adresu: Poštanski pregradak 900, 11000 Beograd 6, sa naznakom: Nagradni konkurs „Pismo Božić Bati“, do 7. januara.\nPodatke o autoru: ime, datum rođenja, grad/mesto i kontakt telefon roditelja/staratelja, potrebno je navesti na poleđini rada. Na grupnim radovima, navodi se naziv, adresa i kontakt telefon ustanove ili vaspitača/učitelja, odeljenje ili vaspitna grupa.\n„Uz sve radove treba priložiti izjave o saglasnosti za korišćenje i obradu navedenih podataka o autorima, od strane Pošte Srbije, za potrebe konkursa (izjave mogu biti rukom pisane)“, poručuju iz Pošte Srbije.\nPošta Srbije objaviće rezultate konkursa 14. januara 2022. godine i naknadno organizovati svečanu dodelu nagrada pobednicima. Uslovi nagradnog konkursa i obrasci izjava o saglasnosti, dostupni su na sajtu Pošte www.posta.rs. Za dodatne informacije na raspolaganju je mejl adresa: marketing@posta.rs\nMoj najlepši Božić\nPismo Božić Bati


Vatra progutala Notr Dam koji je zvonio u čast srpske vojske 1389. - odmah kreće obnova (video)\nVatra progutala Notr Dam koji je zvonio u čast srpske vojske 1389. – odmah kreće obnova (video)\nM. K. 16. aprila 2019. 06:17\n— philip lewis (@Phil_Lewis_) April 15, 2019\n— Jordan (@jordan7_c) April 15, 2019\nKao i mnoge druge crkve u Evropi i Notr Dam je prošla kroz niz promena tokom svoje istorije, a veliku je štetu pretrpela tokom Francuske revolucije kada je značajan broj religijskih slika ili skulptura u njoj bio uništen ili znatno oštećen, piše „Jutarnji list“.\n„Struktura je spasena“, rekao je šef vatrogasne službe Žan-Klod Gale.\nZvaničnik ministarstva unutrašnjih poslova Loren Nune rekao je da nadležni ostaju „oprezni“ u procenama, ali da gaje „mnogo veći optimizam“ nego ranije.\nFrancuski predsednik Emanuel Makron stigao je večeras do katedrale Notr Dam koju je zahvatio veliki požar.\nMakron se odmah uputio na sastanak u obližnjem sedištu policije u Parizu, prenosi AP.\nPortparol vatrogasne službe rekao je da će narednih sat i po biti „ključno“ da se vidi da li će vatra moći da se obuzda, prenosi Rojters.


Naređeno podnošenje krivičnih prijava za izbornu krađu u Tesliću – Glas Regije\nRepublička izborna komisija Republike Srpske naredila je Komisiji za sprovođenje postupka opoziva načelnika opštine Teslić da u skladu sa Izbornim zakonom podnese krivične prijave nadležnim organima za slučaj izborne prevare na glasačkom mjestu Vlajići, saopšteno je iz SDS Teslić.\n– Nakon 20 poslatih dopisa i prigovora SDS ovo predstavlja drugo zvanično priznanje i pobjedu u istjerivanju pravde i istine da se na proteklom referendumu desila brutalna izborna krađa – naveli su oni.\nOni dodaju da je ovo drugi dokument zvaničnih institucija kojima se potvrđuje izborna prevara i krađa, nakon poništavanja glasačkih listića prispjelih poštom iz inostranstva i nedvosmislenog zaključka da je Komisija za sprovođenje opoziva radila suprotno zakonu.\n– Činjenica da je Komisija za sprovođenje postupka opoziva tek juče postupila po naređenju RIK RS, to jest nakon dva mjeseca od referenduma, govori da se republička komisija ogradila od nezakonitog rada lokalne Komisije za sprovođenje postupka opoziva u slučaju Vlajića, koji se nije mogao ignorisati, jer se desio pred očima javnosti i pred TV kamerama – naveli su oni.\nDodaju da to ne znači da se pravda neće istjerati i u slučajevima Očauša, Buletića, Mladikovina i Kamenice koje procesuira nadležno tužilaštvo po ranije podnijetim krivičnim prijavama, te poručuju da idu do kraja.\n(IZVOR: SrpskaInfo/FOTO: SDS Teslić)\nMilan Miličević, SDS\n« Modriča Alfa ponovo bolja od Tekstilca\nPOTRAGA TRAJALA DEVET SATI: Djevojčice iz Doboja pobjegle od kuće nakon svađe s… »\n18. Februara 2020., 20:02


KLAS | Uspješno završen Klas Innovation Challenge 2019.\nOsam timova sačinjenih od mladih inovatora iz različitih bh. gradova, učestvovalo je na finalnom takmičenju „Klas Innovation challenge“ koje je organizirala kompanija Klas d.d. Sarajevo, u saradnji sa Munja Inkubatorom i najvećom info platformom za mlade u BiH – Hocu.ba. Dva uzbudljiva i produktivna dana mladi takmičari su proveli sa 16 stručnih mentora, finalizirali koncepte s kojima su predstavili svoja rješenja za stvarne poslovne izazove, a takmičenje je okončano svečanim proglašenjem pobjednika i uručivanjem certifikata svim finalistima.\nPrvo mjesto pripalo je timu Deman iz Sarajeva kojeg čine studentice Adna Ibrahimović, Amila Mulagić i Hasiba Korman, a koje su predstavili koncept zdrave hrane „Hurryme“. Njima je pripala najveća novčana nagrada od 1500 KM. Drugo mjesto i nagradu od 1000 KM osvojila je ekipa Lokum iz Mostara, a po prvi put na Innovation challenge-u dodijeljena su dva treća mjesta, s nagradama od po 500 KM, koje su pripale ekipama Trio Gušt iz Mostara i Agroekonomisti iz Banja Luke.\n„U Klasu smo ugostili 23 studenta iz Bosne i Hercegovine, iz Mostara, Banja Luke, Istočnog Sarajeva i Sarajeva. Ovi studenti su imali nesebičnu podršku stručnih mentora iz Klas kompanije koji su ih usmjeravali u njihovoj namjeri da svoju ideju predstave na što bolji način. Obilaskom pogona Klasa imali su priliku da se upoznaju i s procesom proizvodnje određenih proizvoda i to iskustvo im je pomoglo da dobiju praktično iskustvo za kvalitetniju prezentaciju ideje. Svojim hrabrim i proaktivnim nastupom prema Klasu, ovi takmičari su već predodređeni za uspjeh, gdje god i šta god budu radili u životu.“ – istakao je Boris Brković, generalni direktor Klas d.d. Sarajevo.\nU sastavu stručnog žirija bili su Neven Hadžisulemanović (član Uprave za operativno poslovanje AS Holdinga), Ethem Numić (direktor direkcije za marketing i razvoj AS Holdinga), Boris Brković (generalni direktor Klas d.d.), Zlatko Ramić (izvršni direktor za operativno poslovanje kompanije Klas d.d.), Mirza Kasum (izvršni direktor za računovodstvo, finansije, kontroling i IT kompanije Klas d.d.), Senaida Tabić (direktorica prodaje i marketinga kompanije Klas d.d.) i Muhamed Abazović (direktor proizvodnje kompanije Klas d.d.).\nPored novčanih nagrada, takmičari koji su bili u finalu, dobijaju mogućnost prakse, pripravničkog angažmana, dodatne edukacije, seminara i ostalih poslovnih mogućnosti u kompaniji Klas d.d. Sarajevo.\n„Mi u Bosni i Hercegovini imamo talentirane, proaktivne mlade ljude, kojima je za početak potrebno omogućiti prostor gdje bi podijelili svoje ideje i razmišljanje, što je Klas Innovation Challenge još jednom i potvrdio. Zadovoljstvo je imati priliku upoznati sve te kreativne potencijale, možda i buduće kolege, koji razvojem pravih kompetencija mogu postati vrlo značajni učesnici u svakodnevnom radu naše grupacije. Vjerujemo da uz adekvatno mentorstvo sa naše strane, i želju za ličnim razvojem i edukacijom sa njihove strane, oni vremenom mogu izrasti u vrlo perspektivne stručnjake.\nSvjesni smo da je imati prave ljude sa pravim kompetencijma na prvom mjestu od neprocjenjivog značaja. Upravo zato, pravovremena detekcija talenata i selekcija, iznimno su važan dio menadžmenta ljudskih resursa. Zadovoljstvo i motiviranost naših uposlenika, te ulaganje u njihov razvoj kroz edukaciju i dodatna osposobljavanja, okosnica su naših razvojnih i pripravničkih programa. Mi u AS Holdingu želimo podržati mlade talente u Bosni i Hercegovini i pružiti šansu onima koji žele da se razvijaju, permanentno educiraju i daju svoj doprinos kompaniji“ – kazala je Emira Duratbegović, direktor direkcije za ljudske resurse/HR AS Holdinga.\nTakmičenje „Innovation challenge“ nastavlja se i u ostalim kompanijama koje su u sastavu AS Holdinga, a naredno je u organizaciji kompanije Solana Tuzla iz Tuzle.


Ukusi regiona - razvojna šansa • Poportal\n24/07/2019 04/02/2020 webmaster0\nU petak, 19. jula na Srebrnom jezeru je organizovan Završni događaj u okviru regionalnog projekta „Ukusi Regiona -Promovisanje poljoprivredno-prehrambenih proizvoda sa dodatom vrednošću za unapređenje ekonomskih kapaciteta porodičnih gazdinstava“, kojeg je organizovala Regionalna razvojna agencija „Braničevo-Podunavlje“.\nNa Završnom događaju održana konferencija na kojoj su učestvovali predstavnici lokalnih samouprava iz Regiona, Programa Ujedinjenih nacija za razvoj (UNDP), Ministarstva poljoprivrede, šumarstva i vodoprivrede, Zavoda za intelektualnu svojinu i Nacionalne asocijacije za organsku proizvodnju Serbia Organica.\nPredstavljen je Javni poziv za podsticaje za pripremu lokalnih strategija ruralnog razvoja u skladu sa LEADER pristupom, a u okviru panel diskusije bilo je reči o organskim proizvodima i proizvodima sa oznakom geografskog porekla u kontekstu potražnje na domaćem i stranim tržištima, odnosno velikim potencijalima za proizvodnju istih u našem Regionu.\nPredstavljen je i lokalni primer dobre prakse u oblasti inovativnih proizvoda – Medeni krem Veverko, koji je na nacionalnom tržištu već prepoznat kao visokokvalitetan proizvod na bazi meda.\nTokom proteklih devet meseci, Regionalna razvojna agencija „Braničevo-Podunavlje“ je uspešno implementirala regionalni projekat „Ukusi Regiona – Promovisanje poljoprivredno-prehrambenih proizvoda sa dodatom vrednošću za unapređenje ekonomskih kapaciteta porodičnih gazdinstava“, u okviru šireg programa „Podrška razvoju proizvodnih kapaciteta u agro-industrijskom sektoru u Srbiji“ koji finansira Ruska Federacija, a sprovodi Program Ujedinjenih nacija za razvoj (UNDP). Svrha projekta bila je promocija poljoprivredno-prehrambenih proizvoda sa dodatom vrednošću, sa posebnim fokusom na tradicionalne, proizvode sa oznakama geografskog porekla i inovativne proizvode.\nU okviru projektnih aktivnosti sprovedena je analiza proizvoda iz Regiona sa tržišnim potencijalom i identifikovana su tri najperspektivnija sektora: prerada voća i povrća, pčelarstvo i prerada mleka.\nRealizovan je i program obuka za preko 80 učesnika na različite teme: marketing i brendiranje poljoprivredno-prehrambenih proizvoda, proizvodnja voćnih rakija i autohtonih vrsta sireva, seoski turizam i obuka za početnike u poslovanju, a pripremljena su i tri Priručnika – za proizvodnju voćnih rakija, Homoljskog sira i seoski turizam. Takođe je razvijen koncept regionalnog brendiranja poljoprivredno-prehrambenih proizvoda kao osnov za buduće aktivnosti unapređenja tržišne pozicioniranosti proizvoda iz regiona Braničevo-Podunavlje.\nNa 86. Međunarodnom sajmu poljoprivrede u Novom Sadu predstavljeni su proizvodi 20 proizvođača koji su izazvali veliko interesovanje među posetiocima, a organizovan je i ceo niz aktivnosti sa svrhom boljeg povezivanja sektora ugostiteljstva i proizvođača, kao i unapređenja digitalne promocije proizvoda iz Regiona.\nTagged agencija braničevo podunavlje projekat razvojna regionalna


Srpski specijalci na zajedničkoj vežbi sa američkim “Zelenim beretkama” – Srce Srbije\nSrpski specijalci na zajedničkoj vežbi sa američkim “Zelenim beretkama”\nŠesta zajednička vežba specijalnih jedinica počela je prvih dana marta dolaskom američkih “Zelenih beretki” u bazu Specijalne antiterorističke jedinice “13. maj” kod Batajnice i trajaće mesec dana, saznaje Balkanska bezbednosna mreža a prenosi agencija Beta.\nPrve nedelje SAJ i “Zelene beretke” uvežbavale su sanitetsko zbrinjavanje i streljaštvo. “Zelene beretke” pripadaju prvom bataljonu Desete grupe specijalnih snaga oružanih snaga SAD čija se baza nalazi se nedaleko od Štutgarta u Nemačkoj.\nTako je nekoliko dana pre roka prekinut šestomesečni moratorijum na aktivnosti medjunarodne vojne saradnje sa partnerima. Podsetimo, Vlada Srbije je odluku o moratorijumu na aktivnosti medjunarodne vojne saradnje donela 9. septembra prošle godine obrazloživši je pritiskom sa Zapada zbog planiranog učešća Vojske Srbije na vežbi “Slovensko bratstvo 2020” u Belorusiji.\n“Iako u spoljnopolitičkim odnosima dve zemlje uvek postoje trzavice, specijalne jedinice i dalje produbljuju saradnju. Tako je 2019. godine na Združenoj kombinovanoj vežbi učestvovala i Vojska Srbije, uz SAJ i američke ‘Mornaričke foke’. Vojska je poslala pripadnike Bataljona vojne policije specijalne namene ‘Kobre'”, navodi portal.\n“Pored posete američkog generala, vežba je pokazala da srpski i američki specijalci imaju odličnu saradnju, jer je VS pored ‘Kobri’ u vežbu uključila i protivteroristički bataljon ‘Sokolovi’. Timovi specijalnih snaga, kao osnovne jedinice za ovakve akcije bili su mešoviti, što se u tom svetu smatra za visok nivo povezanosti i medjusobnog poverenja”, navodi se u tekstu Balkanske bezbednosne mreže.\nPortal Balkanska bezbednosna mreža podseća da VS ima veoma razvijenu medjunarodnu vojnu saradnju u oblasti specijalnih jedinica. Najčešće se vežba sa Grčkom i drugim susednim zemljama, a poslednje tri godine i sa Vojskom SAD.


Strani mediji: Izbori na Kosovu se provode u atmosferi zastrašivanja - Klix.ba\nStrani mediji: Izbori na Kosovu se provode u atmosferi zastrašivanja\n3.11.2013. u 19:59\nLokalni izbori na Kosovu protiču danas u znaku otvorene kampanje zastrašivanja, koju sprovode tvrdokorni Srbi, i slabog odziva na sjeveru, uprkos tome što je Beograd prvi put pozvao kosovske Srbe da izađu na glasanje, javljaju zapadne agencije.\n"Izbori na Kosovu, za koje se zapad nada da će pomoći integrisanju (kosovskih) Srba i Albanaca, obilježeni su otvorenom kampanjom zastrašivanja koju sprovode tvrdokorni Srbi, podrivajući sporazum koji su, uz posredovanje EU, postigle balkanska zemlja i njen bivši vladar Srbija", prenosi Reuters.\nSličan izvještaj daju i agencije France press (AFP) i Asociated press (AP), koje navode da se izbori odvijaju pod sjenkom zabrinutosti zbog slabog odziva i izvještaja o zastrašivanju birača.\n"Učešće srpskog sjevera od ključnog je značaja za sporazum postignut u aprilu radi integracije 40.000 do 50.000 tamošnjih Srba u ostatak Kosova", prenosi Reuters te dodaje da je "Srbija prvi put pozvala Srbe na sjeveru Kosova da glasaju, dok Evropska unija nagovještava da bi nagrada moglo biti otvaranje pristupnih pregovora s Beogradom, predviđeno za januar."\nBritanska agencija izvještava da su one koji su glasali ismijavale i maltretirale grupe tvrdokornih Srba, "od kojih su mnogi doputovali iz Srbije, okupili se ispred birališta i snimali one koji ulaze".\nOdziv na sjeveru će, prema ocjeni Reutersa, biti pokazatelj nivoa otpora integracije te oblasti u ostatak Kosova, kao i nagovještaj prepreka s kojima može da se suoči EU u sprovođenju Briselskog sporazuma.\n"Lokalni izbori su do sad najkonkretniji znak promjene zvanične politike Srbije prema bivšoj pokrajini... Beograd je zadržao de fakto kontrolu nad dijelom teritorije na sjeveru, gdje Srbi uglavnom žive van domašaja kosovskih vlasti. Srbija je pristala u aprilu na ustupak, u zamjenu za otvaranje pristupnih pregovora", navodi britanska agencija.\nAFP prenosi da je Briselski sporazum s Prištinom pomogao Beogradu da dobije zeleno svjetlo za početak pristupnih pregovora s Briselom i da je za Beograd od ključnog značaja da ga sprovede do kraja.\nFrancuska agencija javlja i da su mnogi Srbi zabrinuti da bi izlaskom na izbore dali legitimitet kosovskoj vladi, dok su za Prištinu izbori test popularnosti vladajuće partije premijera Hašima Tačija, uoči parlamentarnih izbora naredne godine.\n"Visoki zvaničnici Tačijeve Demokratske partije Kosova bili su pod istragom Euleksa", podsjeća AP.\nKosovo strani mediji\nOdržan mirni protest pred Egipatskom ambasadom u Sarajevu\n03.11.2013. u 20:16


Marko Milačić sa Dadom Šćekićem: Opozicija da prevaziđe podjele | Analitika - Informativni Portal\nRukovodstvo Prave Crne Gore u Beranama\nMarko Milačić sa Dadom Šćekićem: Opozicija da prevaziđe podjele\nRukovodstvo Prave Crne Gore, na čelu sa predsjednikom partije, Markom Milačićem, boravilo je tokom jučerašnjeg dana u Beranama. Tom prilikom funkcioneri Prave sastali su se sa predsjednikom Opštine Berane Dragoslavom Dadom Šćekićem.\nObjavljeno: 27. 06. 2018 - 11:42 Promjenite veličinu teksta: A A A\nMilačić je još jednom poželio sreću gospodinu Šćekiću u daljem vođenju Berana, uz zaključak da opozicija mora iznaći snage da prevaziđe podjele, svađe i sujete, ne bi li i na državnom nivou napravila rezultat kakav je bio u Beranama.\n„Ukoliko se pojedinci u opoziicji budu vodili logikom parcijalnih interesa i usvojenim fenomenom ''najjačeg u opoziciji'', smjenjivost vlast na nivou cijele Crne Gore, biće nedostižna. Stoga je izuzetno važno da opozicija sada konsoliduje redove i snažno se fokusira na realne probleme u društvu, te da ostavi po strani međuopozicione svađe, koje samo dodatno razočaravaju biračko tijelo, kojoj god opozicionoj političkoj partiji ono pripadalo. Taj proces treba dominantno da predvode nova lica“, kazao je Milačić.\nRukovodstvo Prave Crne Gore sastalo se i sa Vladikom Joanikijem.\nPosjetom Beranama i istaknutim pojedincima u tom gradu, kao i simpatizerima „Prave“ – nakon radnih sastanaka u Nikšiću i Herceg Novom – Prava Crna Gora je i formalno započela proces formiranja ogranka, ali i kancelarije Prave Crne Gore u Beranama, kao nastavak opsežnog rada na podizanju partijske infrastrukture, koji će biti intezivan u narednom periodu.\nTagovi: prava crna gora Marko Milačić Dragoslav Šćekić\n27. 06. 2018 - 11:53\n27. 06. 2018 - 17:01\nUdario "junak na junaka"\n27. 06. 2018 - 17:30\nObratite paznju kako SERDAR Milacic sjedi u fotelji.Niko ni do koljena mu nije.HAHAHAH\n27. 06. 2018 - 13:18\nOce oce ne brinite nista.Napravice opozicija odlican rezultat.Ali ne u CG.Ha Ha\n27. 06. 2018 - 13:58\nScekic moze da sarađuje sa svima, pa i sa DPS-om. I sa njima razgovara i moze sarađivati. To jr politicar.


Lukač: Policija Srpske do sada privela 650 migranata | vijesti.in.rs\n15 May 2018 - 11:13\nMinistar unutrašnjih poslova Republike Srpske Dragan Lukač izjavio je da je Policija Srpske do sada privela oko 650 migranata koji su prešli granicu BiH i ušli u Srpsku i predala ih na dalje postupanje organima BiH. Prema njegovim riječima, većini migranata nije cilj BiH, već EU gdje im je već stigla rodbina.\nOn je naglasio da Srpska može jedino da im obezbijedi prevoz preko svoje teritorije. Lukač je naveo da je vrlo teško zatvoriti granicu u smislu da migranti ne mogu da uđu u BiH, posebno prema Crnoj Gori jer je to veliko područje u kojem nema dovoljno ljudi da bi mogli da odgovore adekvatno i zatvore sve moguće prelaze i puteve.\nLukač je istakao da je posebna sjednica Narodne skupštine o smrti Davida Dragičevića imala efekta zato što se čula istina, a, kako je naveo, bez istine nema pravde. On je dodao da ništa nije sakriveno, niti može da bude, kao što hoće da se predstavi u javnosti.